Kancelarija za mlade i saradnju sa udruženjima Grada Beograda-CEDEM raspisuje konkurs za prijem volontera!\nCentar za edukaciju i društvenu emancipaciju mladih raspisuje konkurs za prijem novih volontera.\nUkoliko si mlad, ambiciozan i imaš želju da radiš u timu ovo je prava prilika za tebe.\nSektori za koje se možeš prijaviti su:\nSektor za korporativnu saradnju,\nSektor za logistiku,\nSektor za odnose sa javnošću,\nSektor za marketing.\nSektor za korporativnu saradnju – ukoliko želiš da se baviš saradnjom sa državnim institucijama, da učestvuješ u sklapanju partnerstva naše organizacije sa drugim organizacijama za mlade ili saradnjom sa ambasadama onda je sektor za korporativnu saradnju za tebe.\nU ovom sektoru od tebe se očekuje da:\n-održavaš kontakt sa našim postojećim partnerima,\n-sklapaš nova partnerstva sa drugim organizacijama sa kojima bi naša organizacija imala zajedničke aktivnosti,\n-organizuješ posete institucijama, ambasadama, kao i privatnim kompanijama i udruženjima koja su relevantna za edukaciju mladih,\n-učestvuješ u realizaciji aktivnosti koje CEDEM sprovodi.\nSektor za logistiku – da bi naša organizacija napredovala kao što je do sada, potrebni su joj ljudi koji će brinuti da sve protekne u najboljem redu, bave se protokolom i trude se da obezbede sve što je potrebno za rad. Ukoliko poznaješ rad na računaru (MS Office, Google drive, mail) i želiš da se baviš logističkim aktivnostima tokom realizacije projekata, saradnjom sa štamparijama i vođenje brojnih baza onda je sektor za logistiku pravi izbor za tebe.\nU ovom sektoru se od tebe očekuje rad na:\n– ugovaranju i obezbeđivanju prostora za realizaciju projekata,\n– ugovaranju i saradnji sa štamparijama,\n– logističkim aktivnostima tokom realizacije projekata,\n– komunikaciji sa učesnicima projekata kao i izrade baza učesnika,\n– vođenje alumni baze učesnika projekata,\n– Kontrolisanje maila organizacije.\nSektor za odnose sa javnošću – ako si kreativan i radoznao, spreman da stalno tražiš nove načine, mesta i ljude sa namerom da našu organizaciju i projekte predstaviš na pravi način u medijima i ukoliko javni nastup za tebe nije bauk onda je ovaj sektor baš po tvojoj meri.\nOd tebe se u ovom sektoru očekuje da:\n-kontaktiraš pisane i elektronske medije i sarađuješ sa njima,\n-pišeš saopštenja za medije i izveštavaš o svemu što CEDEM radi,\n-pišeš za portal u okviru naše organizacije.\nSektor za marketing – voliš društvene mreže i svakodnevno si online? Onda je ovaj sektor pravi sektor za tebe. Marketing sektor pruža ti mogućnost da radiš na online promociji svih aktivnosti CEDEM-a i smišljaš nove i kreativne načine za privlačenje novih korisnika. Pored ovih aktivnosti, ovaj sektor bavi se i saradnjom sa kompanijama i drugim partnerima organizacije na projektima.\nUkoliko izabereš sektor za marketing tvoja zaduženja biće da:\n– vodiš naloge naše organizacije na društvenim mrežama,\n– radiš na promociji projekata i aktivnosti putem društvenih mreža,\n– kontaktiraš kompanije i druge potencijalne partnere organizacije,\n– izrađuješ ponude za potencijalne partnere.\nZa konkurs se mogu prijaviti srednjoškolci i studenti osnovnih studija. Možete se prijaviti slanjem CV-a na naš email office@ngocedem.com. Obavezno naglasite u naslovu mejla za koji sektor se prijavljujete.


Video-nadzor - Vesti : NIŠinfo - Niš na dlanu - Sve o Nišu\nU Nišu je na najfrekvntnijim saobraćajnicima u centralnom gradskom jezgru postavljen video-nadzor. To je prva faza postavljanja video-nadzora u kojoj je postavljeno 20 kamera. Kamere za video-nadzor, u prvoj fazi radova, postavljene su od Ureda do Trošarine. Kamera su postavljene na raskrsnici kod Ureda gde se ukrštaju Ulica kneginje Ljubice i Generala Milojka Lešjanina, na Trgu kralja Milana, u Voždovoj ulici, raskrsnice kod suda, na Crvenom pevcu, kod Kliničkog centra, kao i na Bulevaru dr Zorana Đinđića i sve do kružnog toka na Trošarini. Za postavljanje video-nadzora korišćena je postojeća infrastruktura za upravljanje saobraćajem što je dodatno olakšalo radove i znatno smanjilo troškove za realizaciju ovog projekta.\nVideo-nadzor pratiće pripadnici niške policije i Odeljenja saobraćajne policije. Sredstva za video-nadzor saobraćajnica i objekata u Nišu, u visini od 5 miliona dinara, obezbeđena su od naplate kazni za saobraćajne prekršaje. Prema Zakonu o bezbednosti saobraćaja, lokalnoj samoupravi pripada 30 odsto sredstava od naplate saobraćajnih prekršaja. Uvođenje video-nadzora je deo Programa korišćenja sredstava za unapređenje bezbednosti, koji podrazumeva povećane saobraćajne i opšte sigurnosti građana i imovine, usvojenog na Gradskom veću.\nU saradnji sa nadležnim organima, do kraja godine predviđeno je postavljanje kamera i na jednom od najfrekventnijem i najgušće naseljenom Bulevaru Nemanjića. U okviru video-nadzora na Bulevaru Nemnjića biće ugrađen dodatni sistem za prepoznavanje registarskih tablica i vozila.\nNamera grada je da bezbednosni sistem video-nadzora bude postavljen i na Vizantijskom i Bulevaru Medijana, ali i u Knjaževačkoj i drugim većim ulicama sa gustim saobraćajem.\nGrad nastoji da obezbedi i kamere za video-nadzor u Tvrđavi, najvećim parkovima, i amfiteatar pored Nišavskog keja.\n- Cilj je da napravimo kružni prsten u sistemu video-nadzora koji će činiti najvažnije ulice kako bi se povećala bezbednost u saobraćaju i na šetalištima. Sistem će se nadzirati iz saobraćajne policije, Policijske uprave u Nišu i Gradske uprave. Saobraćajci će imati pregled na gradskim ulicma gde dolazi do gužvi, zastoja, ali i udesa, tako da će brže moći da se reaguje. Istvoremeno će se evidentirati i prolasci kroz crveno svetlo - kaže član Gradskog veća Boban Mihajlović.


Kultura Autor:Marija Jakovljević24. avg. 202011:36\nOrganizatori 27. Festivala evropskog filma Palić potvrdili su danas našu informaciju objavljenu u petak, da će ova smotra biti održana u novom terminu od 12. do 18. septembra.\nFestival će biti realizovan u Subotici i na Paliću u skladu sa merama Vlade Republike Srbije i Kriznog štaba za suzbijanje zarazne bolesti Kovid-19 o organizaciji događaja u kulturi, navedeno je u saopštenju.\nDa podsetimo, na otvaranju će nagradu „Aleksandar Lifka“ za izuzetan doprinos evropskoj kinematografiji, u kategoriji domaćih stvaralaca, primiti glumica Mirjana Karanović, koja je tokom prethodne četiri decenije ostvarila niz antologijskih uloga i osvojila veliki broj priznanja za svoj rad.\nRanije je najavljeno da će Festival evropskog filma Palić početi premijerom filma „Ime naroda“ Darka Bajića, sa Ljubomirom Bandovićem u ulozi Svetozara Miletića, a na zatvaranju će biti prikazan „Hotel Beograd“ Konstantina Starskog sa Milošem Bikovićem i Dijanom Požarskajom.\nViše od 100 filmova biće prikazano u 15 različitih selekcija, najavljeno je na konferenciji za novinare početkom juna kada je planirano da festival bude održan od 8. do 14. avgusta.\nU glavnoj selekciji, među 13 ostvarenja, u izboru selektora Nenada Dukića, naći će se “Pinokio” italijanskog reditelja Matea Garonea, “So od suza” francuskog autora Filipa Garela, “Šarlatan” veteranke poljskog i svetskog filma Anješke Holand i “Undin” nemačkog reditelja Kristijana Pecolda.\nNajkontroverzniji film glavnog programa biće, prema Dukićevoj oceni, „Nataša“ iz obimnog projekta DAU ruskog reditelja Ilje Hržanovskog.\nIz zvanične selekcije neodržanog Kanskog filmskog festivala biće prikazan poljsko-švedski film „Znoj“ Magnusa Von Horna, a publika će imati priliku da pogleda i ostvarenja mlađih ili manje poznatih autora iz Danske, Norveške, Bugarske, Mađarske.\nU fokusu će biti bugarska kinematografija, a programski direktor Miroslav Mogorović najavio je i „zanimljive i provokativne filmove iz Ukrajine“.\nOvogodišnji dobitnik priznanja „Underground Spirit“ za izuzetan rad na polju nezavisnog filma je italijanska rediteljka i montažerka Sara Fgaier.\nMeđunarodni žiri dodeliće Zlatni toranj za najbolji film i Palićki toranj za najbolju režiju. Žiri kritike dodeliće nagradu za najbolji film iz selekcije „Paralele i sudari“, a biće dodeljena i Gorki list nagrada na osnovu glasova publike. FIPRESCi žiri dodeljuje takođe nagradu za najbolji film.\nU narednim danim na konferenciji za novinare biće objavljene informacije o filmovima u svim selekcijama i pratećim programima festivala.


Funkcioneri SNS čistili danas Gradski kej - Radio televizija Pančevo\nFunkcioneri SNS čistili danas Gradski kej\n16. novembra 2019. 16. novembra 2019. 0668\nFunkcioneri gradskog odbora Srpske napredne stranke organizovali su danas akciju čišćenju tamiškog keja. Ideja je bila da funkcioneri svojim ličnim primerom i angažovanjem doprinesu zaštiti i očuvanju prirode.\nAktivisti i funkcioneri Gradskog odbora Srpske napredne stranke u Pančevu sakupljli su danas smeće, papire i kese na tamiškom Keju. Oni su svojim ličnim primerom pokazali kolektivnu svest i kako bi grad trebalo da izgleda. Prema rečima Saše Pavlova gradonačelnika Pančeva, Gradski odbor SNS-a je želeo da na ovaj način skrene pažnju građanima koliko je važno da nam grad bude čist.\nU akciji je učestvovala i gradska menadžerka Maja Vitman je istakla da su ovom akcijom članovi Srpske napredne stranke danas pokazali lokalnu odgovornost, ocenjujući da se ovakvim primerom utiče na svest građana.\nU Pančevu se tokom cele godine organizuje nekoliko akcija u okviru kojih se čisti reka Tamiš, ali je važno da i priobalje bude čisto, rekla je Katarina Banjai, većnica za zaštitu životne sredine.\nUnija mladih gradskog odbora SNS-a često organizuje ovakve akcije, pokazujući društvenu odgovornost, istako je Marko Mladenović\nSvo sakupljano djubre preneto je kamionima JKP „Higijene“ na gradsku deponiju. Iz Gradskog odbora SNS-a najavljuju da će i u narednom peridu biti organizovane slične akcije u gradu, ali i u selima.\nVUČIĆ U ‘BEOGRADU NA VODI’: Lažima ne mogu da pobede stvarne rezultate, činjenicu da srpska ekonomija najbrže napreduje u Evropi i da nisam bogatiji od kad sam došao na vlast!\nSavetnica predsednika Srbije Suzana Vasiljević: Vučić je stabilno, ali zadržan je iz predostrožnosti na VMA!


MINISTARSTVO FINANSIJA: DEFICIT U PRVOJ POLOVINI GODINE 26,4 MILIJARDE DINARA, ZBOG BOLJE NAPLATE PORESKIH I NEPORESKIH PRIHODA\nZa prvih šest meseci 2015. godine ostvaren je deficit republičkog budžeta od 26,4 milijarde dinara, što je za gotovo 80 milijardi bolje u odnosu na plan koji je podržao MMF, saopšteno je iz Ministarstva finansija.\nU prvoj polovini ove godine, kako je navedeno, rezultat je čak 100 milijardi dinara bolji od deficita koji je ostvaren u istom periodu 2014. godine, kada je minus u državnoj kasi iznosio 126 milijardi dinara.\n"Ostvareni rezultat je nastao usled mera štednje koje Vlada Srbije dosledno sprovodi sa jedne strane, ali i bolje naplate poreskih i neporeskih prihoda, odnosno veće fiskalne discipline", navodi se u saopštenju.\nPojedinačno, kako piše, najveći doprinos ostvaren je uštedama kroz smanjenje plata u javnom sektoru i dela penzija.\nMinistarstvo je pozdravilo spremnost, razumevanje i podršku građana da doprinesu dugoročnoj finansijskoj stabilnosti i makro-ekonomskoj održivosti, kao i ostvarenju ekonomskih ciljeva i rasta zaposlenosti.\nKako ističu, podaci se odnose isključivo na izvršenje direktnih budžetskih korisnika, s obzirom na to da podaci o sopstvenim prihodima indirektnih budžetskih korisnika (IBK) i iz njih finansiranih rashoda nisu raspoloživi u mesečnoj dinamici.\nPodaci se, za prvu polovinu godine, odnose isključivo na republički budžet, dok će podaci o konsolidovanom rezultatu opšte države za isti period biti raspoloživi u drugoj polovini jula 2015. godine, navodi se u saopštenju.


KULT BiH: Agencija za rad i zapošljavanje BiH pristupila „Mreži“ za kreiranje boljeg poslovnog ambijenta – STUDOMAT.ba\nDeset najinteligentnijih osoba na svijetu\nKULT BiH: Agencija za rad i zapošljavanje BiH pristupila „Mreži“ za kreiranje boljeg poslovnog ambijenta\nIzvršni direktor Instituta za razvoj mladih Kult Jasmin Bešić i zamjenik direktora Agencije za rad i zapošljavanje BiH Željko Rajić potpisali su jučer u Sarajevu Sporazum kojim je Agencija pristupila Mreži za kreiranje boljeg poslovnog ambijenta u BiH.\nIzvršni direktor Instituta za razvoj mladih “Kult” Jasmin Bešić i zamjenik direktora Agencije za rad i zapošljavanje BiH Željko Rajić potpisali su jučer u Sarajevu Sporazum kojim je Agencija pristupila Mreži za kreiranje boljeg poslovnog ambijenta u BiH.\nRajić je izjavio da je Agencija pristupila “Mreži” jer je ocijenjeno da Institut za razvoj mladih KULT može doprinijeti poboljšanju poslovnog ambijenta i svih procesa koji vode smanjenju nezaposlenosti, posebno mladih, u BiH.\nDirektor Instituta za razvoj mladih “KULT” Jasmin Bešić zahvalio je Agenciji na želji da učestvuje u radu “Mreže” i rekao da je najveći problem mladih u BiH, i uzrok svih ostalih njihovih problema, upravo nezaposlenost. Dodao je da je saradnja svih zainteresiranih za smanjenje nezaposlenosti neophodna, jer samo zajedničkim nastupom moguće je doći do pozitivnih rješenja.\nMreža za kreiranje boljeg poslovnog ambijenta u BiH osnovana je krajem 2014. u okviru inicijative “Poslovni prostor BiH” i pokušava obuhvatiti što više državnih institucija, poslovnih subjekata i predstavnika civilnog sektora radi postizanja najboljih rješenja za ključne probleme u oblasti zapošljavanja.\nInicijativa “Poslovni prostor BH” provodi se u okviru Projekta održivosti civilnog društva u BiH (CSSP), koji realiziraju Centri civilnih inicijativa (CCI) i Centar za promociju civilnog društva (CPCD), a podržavaju ga USAID i vlada Velike Britanije.


Svečano otvorena sarajevska ulica Sarači – Informer\nUlica Sarači u Starom Gradu rekonstuirana je prvi put nakon 30 godina, a danas su je i svečano otvorili općinski načelnik Ibrahim Hadžibajrić te gradonačelnik Alija Behmen. Radovi su počeli 20. marta, a rok za završetak bio je do 8. juna, međutim, zbog kašnjenja komunalnih preduzeća sa instalacijama, te nekoliko kišnih dana, malo se kasnilo, pa je sve završeno 18. juna, kazao je načelnik.\n“S obzirom da je ovo jedna od najdužih ulica u starogradskom jezgru, ipak možemo reći da je brzo završena. Inače ova ulica izuzetno je značajna za Općinu i Grad i slobodno mogu reći da je “žila kucavica” ovog dijela grada, jer spaja Ferhadiju sa Baščaršijskim trgom” – istakao je Hadžibajrić.\nVrijednost investicije iznosila je 819.000 KM koje je finansirala Općina, dok je Grad pomogao sa 135.000 KM. Gradonačelnik Behmen pohvalio je načelnika i Općinu Stari Grad, jer su prepoznali važnost rekonstruiranja ove ulice, te kazao kako još ostaje da se uradi iluminacija kao i u ostalim ulica na Baščaršiji.\nDa se ne zaboravi “Srebrenica”


tuca kod škole u Novom Pazaru\nPrema nepotvrđenim informacijama, dve tuče učenika sedmog i osmog razreda desile su se pre nekoliko dana, bile su unapred dogovorene i snimljene kako bi se, navodno, kasnije pobednici time hvalili.\nSnimke su ubrzo videli i roditelji učenika, a o svemu je upoznato i rukovodstvo škole koje je za petak zakazalo hitne sastanke sa Timom za sprečavanje vršnjačkog nasilja, a biće organizovani i vanredni roditeljski sastanci.\n"BILO JE TUČE, ALI NE I UBADANJA" Nadležni u OŠ "Ćirilo i Metodije" tvrde da njihov đak nije povređen ŠESTAROM\nPrema nezvaničnim saznanjima, obračuni tinejdžera dešavali su se van zone škole, a novopazarska policija je već identifikovala četvoricu maloletnika koji su učestvovali u tučama.\n- O svemu je obavešten i Centar za socijalni rad, a narednih dana biće poznato koje će mere biti preduzete – rekli su nam kratko u policiji.\nOko 40.000 parova u Srbiji zbog situacije izazvane korona virusom danas čeka na venčanje, a skoro polovina od tog broja taj važan dan iščekuje od prošle godine, rekao je predstavnik Udruženja ivent industrije Nikola Janković.\n"Dr Laza je bio čovek, lekar, vojničina koji je spasio više od 1.000 života na bojištu, operišući po tri vojnika istovremeno, radeći u ratnoj bolnici na polju i po pet, šest sati bez prestanka. Bio je to čovek koji je golim rukama, stiskajući ga, oživeo srce ratnika u istočnom Sarajevu i to srce i danas kuca".


NIS otvorena škola tenisa održana u Beogradu // TSS škola tenisa // Teniski Savez Srbije\nNIS otvorena škola tenisa održana u Beogradu\nDatum objave: 12.09.2015. // Kategorija: TSS škola tenisa\nNIS i Teniski savez Srbije organizovali su u Beogradu „NIS otvorenu školu tenisa“ čime je zaokružena ovogodišnja sezona besplatne škole tenisa za najmlađe u Srbiji. Na terenima Teniskog centra Novak najmlađi Beograđani imali su priliku da savladaju prve teniske korake uz pomoć stručnih trenera.\nBesplatni časovi tenisa za najmlađe, realizovani su u okviru NIS-ove korporativne strategije „Budućnost na delu“ koja ima za cilj podršku dečijem sportu, promovisanje zdravog načina života i pravilan razvoj mladih.\nUz korišćenje mаnjih reketа i lаkših lopticа, uz pomoć stručnih trenera, pored obuke, decа su imаla priliku i dа se tаkmiče i osvoje prve medаlje i diplome koje su im ovaj put uručili izvršni direktor TSS za sportska i organizaciona pitanja Dušan Orlandić i predsednik Teniskog saveza Beograda Milan Slavković.\nNIS i Teniski savez Srbije organizovali su tokom jula, avgusta i septembra 2015. godine akciju NIS “Otvorena škola tenisa” za mališane iz Srbije u deset gradova: Subotica, Novi Sad, Kraljevo, Novi Pazar, Zlatibor, Kruševac, Šabac, Bor, Niš i Beograd.\nBesplatna škola tenisa za najmlađe održana je četvrtu godinu za redom, a u ovogodišnjoj školi tenisa učestvovalo je oko 3000 dece širom Srbije koji su prvi put imali priliku da u ruci drže reket i da se upoznaju sa igrom koja pleni i koja je sve popularnija u svetu.


SRBIJA ĆE DO KRAJA 2016. GODINE DOBITI NACIONALNI PLAN UPRAVLJANJA OTPADNIM VOZILIMA: USVAJANJEM OVOG PLANA VRšI SE USKLAđIVANJE SA DIREKTIVOM EU O OTPADNIM VOZILIMA\nDo kraja 2016. godine Srbija će dobiti Nacionalni plan upravljanje otpadnim vozilima i biće utvrđeni ekonomski instrumenti u toj oblasti, najavio je pomoćnik ministra poljoprivrede i zaštite životne sredine, Aleksandar Vesić.\nVesić je, na okruglom stolu "Upravljanje otpadnim vozilima i naknadama za njihovo zbrinjavanje" u Privrednoj komori Srbije (PKS), rekao da je Evropska komisija dobro ocenila prenošenje propisa iz EU zakonodavstva u Srbiju, ali je njihova implementacija na niskom nivou, naročito u odnosu na Direktivu o otpadnim vozilima, odnosno vozilima koje se nalaze na otpadima.\n"Imamo mali broj dozvola za tretman otpadnim vozilima i možda nema dovoljno investicija u tom sektoru. Obavezali smo se da ćemo do kraja godine utvrditi ekonomske instrumente za podsticanje tog dela reciklažne industrije", rekao je Vesić.\nVesić je primetio da pored toga postoje veliki problemi sa nelegalnim auto otpadima, koje, kako je rekao, do skora nije bilo moguće ni kontrolisati.\nStroža kontrola upravljanja otpadnim vozilima je, kaže, neophodna i zbog bezbednosti saobraćaja, zato što veliki broj otpadnih vozila završi rastavljen na delove na crnom tržištu.\nOn je naveo i da je izdat veliki broj dozvola za upravljanje otpadnim vozilima, ali se većina odnosi samo za skladištenje, a samo četiri dozvole za tretman vozila su aktivne, te je neophodno, smatra, proširiti tu mrežu.\nU Srbiji veliki deo otpadnih vozila završi na neleaglnim auto-otpadnima, rečeno je na skupu, a Vesić je podsetio da smo u procesu pristupanja EU obavezni da prenesemo sve propise do 2018. godine i da uspostavimo ponovnu upotrebu i reciklažu najmanje 85 odsto od ukupne mase otpadnih vozila.\nU EU je taj procenat sada 95 odsto, dodao je on.\nDirektor Agencije za zaštitu životne sredine, Filip Radović, rekao je da svake godine raste broj vozila prijavljenih na osnovu obaveze izveštavanja toj Agenciji.\nSavetnik u Centru za zaštitu životne sredine Privredne komore Srbije, Siniša Mitrović, rekao je da je pitanje određivanja podsticaja reciklažnoj industriji ključno pitanje kako bi se taj sistem uveo u red.\nPrimer sistema upravljanja otpadnim vozilima u Hrvatskoj predstavio je član upravnog odbora i ekspert za posebne tokove otpada C.I.O.S. grupe iz te zemlje Željko Teufel, koja ima koncesiju za upravljanje otpadnim vozilima na njenoj teritoriji.\n"Koncesiju na deset godina smo dobili 2007. godine. Imamo 17 sakupljačkih i osam centara za primarnu obradu, kao i jedan za finalnu obradu šrederom, koji se nalazi u Zagrebu. Za tretman vozila je potrebno daleko više ulaganja, nego za njihovo sakupljanje", rekao je on.\nPrimera radi, kako je naveo, mora se uložiti u specijalizovana vozila za njihov transport, da se ne bi oštetila.\n"Takođe, morate ulagati u zaposlene, pratiti nove tokove u automobilskoj industriji, zato što će to sve doći na reciklažu poput elektronike u vozilima. U hrvatskom modelu, uvoznik i distributer je obavezan da uplati naknadu u Fond za energetsku učinkovitost i zaštitu životne sredine, a onda on sa Ministarstvom ta sredstva kasnije preusmerava", rekao je Teufel.\nNijedno vozilo u Hrvatskoj se ne može odjaviti ako nije doneta potvrda da je vozilo predato ovlašćenom operateru.\nOn je istakao da najznačajniju ulogu u regulisanju sistema upravljanja otpadnim vozilima ima Fond, kao i da u Hrvatskoj u proseku ima oko 1,5 miliona vozila na ulicama godišnje, na koja su naplaćene takse.\nIpak, oko 35 odsto otpadnih vozila završava na crnom tržištu Hrvatske, dodao je.\nEkološka taksa po toni vozila stavljenog na tržište Srbije iznosi 12.000 dinara, podsetila je savetnik u Agenciji za zaštitu životne sredine, Ljiljana Đorđević i dodala da je tokom prošle godine 627 preduzeća na tržište stavilo više od 270.000 tona vozila.\nPredsednik Asocijacije uvoznika i distributera vozila, Milan Vukasović, rekao je da se godišnje u Srbiju uveze oko 100.000 polovnih vozila u proseku, a između 20.000 i 22.000 novih.\nDirektor Centra za reciklažu iz Železnika, koji poseduje dozvolu za tretman otpadnih vozila, Dragan Ilić, zaključio je da je neophodno da za početak javna preduzeća kao obavezan uslov na tenderima za zbrinjavanje otpadnih vozila propišu da operater mora posedovati validnu dozvolu za tretman otpadnih vozila, da se ne bi ponavljale situacije u kojima takva vozila na javnim tenderima završe na nelegalnim otpadnima, odnosno na crnom tržištu.\nIzvor: Vebsajt Tanjug, 18.05.2016.


Kragujevac - Kameni most zatvoren za saobraćaj - Vesti iz Kragujevca i Šumadije - Pressek.rs\nKragujevac Ponedeljak, 30. septembar 2019.\nKameni most u Kragujevcu (Lučni betonski most) će od ponedeljka, 30. septembra do 13. decembra, biti zatvoren za saobraćaj. Kako navode u lokalnoj samoupravi, most je zatvoren zbog sanacije.\n- Od tada do danas došlo je do degradacije kolovozne ploče i pešačkih staza, a zbog prodora vode pojavila se i korozija na konstrukciji i otpadanja zaštitnog sloja. Radi obezbeđenja trajne stabilnosti, sigurnosti i funkcionalnosti neohodna je hitna sanacija, rečeno je ranije u gradskoj upravi.\nU ovom periodu uvodi se privremeni režim saobraćaja u Ulici Jovana Ristića prema projektu privremene saobraćajne signalizacije.\nU istom preiodu vozila javnog gradskog prevoza putnika, na linijama sa oznakom: 2, 3, 13, 14, 17, 26, 601, upućuju se iz ulice Lepenički bulevar, u ulicu Vojislava Kalanovića, zatim u ulicu Dragoslava Srejovića i dalje registorvanom trasom, a u povrtaku koristiće postojeću registrovanu trasu.\nZa vreme izmene režima saobraćaja, vozila gradskog prevoza će koristiti postojeća autobuska stajališta. U periodu važenja izmene režima saobraćaja uvodi se privremeno autobusko stajalište u Ulici Dragoslava Srejovića, naspram objekta „Auto branša”.\n· Ponedeljak, 30. septembar 2019. Bivši inženjeri Zastave projektuju elektromobil\n· Ponedeljak, 30. septembar 2019. Kod Kragujevčanina pronađeni marihuana i kokain


TRI SRPKINJE NA LISTI NAJUTICAJNIJIH NAUČNIKA: Aleksandra je radila svuda u svetu, ali je uvek želela da se vrati u svoju zemlju! | Serbiantimes.info\nTRI SRPKINJE NA LISTI NAJUTICAJNIJIH NAUČNIKA: Aleksandra je radila svuda u svetu, ali je uvek želela da se vrati u svoju zemlju!\nTri nastavnice Farmaceutskog fakulteta Univerziteta u Beogradu našle su se na listi najuticajnijih naučnika, prema najnovijoj rang-listi za 2020. godinu, koju objavljuje grupa istraživača sa Univerziteta Stenford. Među njima je i dr Aleksandra Buha Đorđević, koja je govorila o putu do prestižnog odlikovanja, o uslovima za naučni rad u Srbiji i o tome šta jo jviše znači od države – finansijska podrška ili neki drugi vid podrške od institucija, prenosi Nova.rs.\nAleksandra je za početak ispričala šta je potrebno da bi se dospelo na prestižnu Stenfordovu listu:\n“Farmaceutski fakultet Univerziteta u Beogradu upisala sam 2003. godine nakon završene Pete beogradske gimnazije. Tokom studija bila sam stipendista Ministartsva prosvete Vlade Republike Srbije, grada Beograda i Fondacije za razvoj naučnog i umetničkog podmlatka. Po završetku studija upisala sam doktorske studije na istom Fakultetu i zaposlila se na Katedri za toksikologiju gde i danas radim. U međuvremenu završila sam specijalističke akademske studije iz Toksikološke procene rizika, kao i doktorske studije iz oblasti toksikologije, te stekla zvanje Evropskog registrovanog toksikologa. Završila sam brojne kurseve i usavršavala se u zemlji i inostranstvu. Izdvojila bih boravak na prestižnoj naučnoistraživačkoj instituciji Medical Research Council Univerziteta u Kembridžu, nakon kojeg je usledio i prvi zvanični ugovor o akademskoj saradnji između Univerziteta u Kembridžu i Univerziteta u Beogradu.\nBila sam koordinator zajedničkog istraživanja koje je potom realizovano delom i na Farmaceutskom fakultetu. U svom naučno-istraživačkom radu, bavim se ispitivanjem uticaja različitih hemikalija prisutnih u životnoj sredini, kao i njihovih smeša na zdravlje ljudi. Intenzivno sarađujem sa brojnim naučno-istraživačkim institucijama u Evropi i svetu, poput pomenutog Univerziteta u Kembridžu, kao i Kings koledža London, Univeziteta u Vestminsteru, Oklahoma Univerziteta, Medicinskog fakulteta Univerziteta u Kritu, Instituta za forenzičku medicinu u Hajdelbergu, Medicinskog fakulteta Univeriteta u Sasariju i brojnih drugih.”\nTrenutno učestvuje, kako kaže, u nekoliko nacionalnih i međunarodnih naučno-istraživačkih projekata.\n“Istakla bih nacionalni projekat Decodinge the role of exposome in endocrine health (DecodExpo) čiji sam rukovodilac i koji je finansiran u okviru Programa za izvrsne projekte mladih istraživača (PROMIS) od strane našeg Fonda za nauku. U okviru međunarodne COST akcije Bench to bedside transition for pharmacological regulation of NRF2 in noncommunicable diseases angažovana sam kao koordinator za naučnu komunikaciju. Na Univerzitetu u Beogradu, imenovana sam za predsedavajuću akademske katedre za globalno zdravlje u okviru Circle U alijanse koja okuplja 7 evropskih univerziteta i posvećena je izgradnji istraživačkog i interdisciplinarnog evropskog univerziteta. Dobitnica sam nekoliko nacionalnih i internacionalnih nagrada i priznanja, među kojima bih istakla međunarodnu nagradu za recenzente koju dodeljuje Web of Science, kao i nagradu Fondacije Đoka Vlajković za najbolji naučni rad mladih naučnika istraživača sa Univerziteta u Beogradu. Član sam radne grupe za endokrine ometače Evropskog udruženja endokrinologa.”\nAleksandra je takođe prokomentarisala da li je Srbija pravo mesto za nauku, ostati ili otići, kao i kako da zadržimo naučnice i vredne ljude poput.\n„Boravila sam u mnogim internacionalnim laboratorijama i naučno-istraživačkim institucijama, stekla veliko iskustvo i ostvarila kontakte sa nekim od najznačajnijih naučnika iz oblasti toksikologije, ali sam uvek želela da se vratim u svoju zemlju i na neki način vratim ono što je uloženo u mene tokom mog školovanja. To se, u mom slučaju, pokazalo kao dobra odluka. Moj put možda nije uobičajen za naše prilike, ali baš zbog toga možda sadrži „magičnu formulu“ uspešnog bavljenja naukom u Srbiji. Moram istaći da sam kroz svoje doktorske studije imala u svakom trenutku bezrezervnu podršku moje mentorke, pokojne prof. Vesne Matović i na tome ću joj uvek biti zahvalna. Takođe pomenula bih i sjajnu grupu istraživača Katedre za toksikologiju na kojoj radim, budući da iza svakog značajnog rezultata po pravilu stoji odličan tim i prijatna radna atmosfera. Podršku sam uvek imala i u mom matičnom Farmaceutskom fakultetu, kao i u Univerzitetu u Beogradu. Kao jedan od prelomnih momenata dosadašnje karijere istakla bih trenutak kada je upravo moj projekat izabran za finansiranje na izuzetno kompetitivnom pozivu PROMIS Fonda za nauku, Republike Srbije. Fond za nauku mi je time omogućio da realizujem svoju naučno-istraživačku ideju i formiram istraživačku grupu, što je za jednog mladog istraživača od neprocenjivog značaja“, ispričala je naučnica.\nSve to ukazuje da Srbija može biti pravo mesto za bavljenje naukom.\n„Ali je potrebno imati dobar tim ljudi oko sebe, odgovarajuću podršku institucija i intenzivnu saradnju sa inostranim naučno-istraživačkim grupama. Kada kažem podrška institucija, ne mislim samo na podršku u finansijskom smislu, već na taj osećaj da neko vidi i ceni Vaš rad i rezultate, što često može biti čak i važnije od finansijske podrške. Verujem da će se u narednom periodu nastaviti rad na unapređenju uslova za naučnoistraživački rad u Srbiji i nadam se da će se sve veći broj naših istraživača odlučivati da ostane u našoj zemlji. Gledajući moje studente vidim da je Srbija puna mladih, pametnih, ambicioznih i vrednih ljudi i upravo tu leži naš najveći potencijal. Negujmo ga i čuvajmo“, zaključuje ona.\nFoto: Printscreen YouTube / RTS Obrazovno-naučni program – Zvanični kanal\nRelated Topics:FeaturedSrbijasrpska dijasporaAleksandra Buha ĐorđevićStenfordStenford lista najuticajnijih naučnika\nPLATA VEĆA ČETIRI PUTA: Srpske kamiondžije beže na Zapad, nestašica vozača sve veća!


Obilježavanje 160. godišnjice od rođenja srpskog velikana i naučnika Nikole Tesle\nPovodom 160 godina od rođenja Nikole Tesle, srpskog i svjetskog velikana i naučnika, Republički pedagoški zavod i Savez inovatora Republike Srpske planiraju niz aktivnosti koje treba da se provedu u osnovnim i srednjim školama Republike Srpske. Cilj planiranih aktivnosti je da se na radan i dostojanstven način obilježi život i djelo Nikole Tesle.\nU okviru obilježavanja života i djela Nikole Tesle, potrebno je:\n1. da sve osnovne i srednje škole realizuju jedan čas posvećen životu i djelu srpskog i svjetskog velikana i naučnika Nikole Tesle u toku 2016. godine;\n2. da sve škole aktivno učestvuju na Konkursu za izbor najboljih literarnih i likovnih radova učenika osnovnih i srednjih škola, koji je raspisan na temu „Život i djelo Nikole Tesle“. Konkurs se nalazi na sajtu Republičkog pedagoškog zavoda;\n3. da osnovne i srednje škole planiraju posjetu Muzeju „Nikola Tesla“ u Beogradu u okviru ekskurzije za učenike i da omoguće učenicima posjetu izložbi „Život i djelo Nikole Tesle“ koja bude organizovana u Republici Srpskoj;\n4. da učenici osnovnih i srednjih škola učestvuju na izložbi „INOST MLADIH 2016“ koja će biti održana 19 – 21. aprila 2016. godine. Ovogodišnja izložba je posvećena 160. godišnjici rođenja Nikole Tesle. Konkurs za učešće na „INOST-u MLADIH 2016“ se nalazi na sajtu Republičkog pedagoškog zavoda.


Toyota RAV4 2.0 D-4D Limited 124KS\nFortuna 195/60 R15 F2000\nNaslovna > Automobili > Hyundai > i20 > Korejski supermini\nNajnovije špijunske fotografije pružaju pogled na proizvodnu verziju nove „hot“ varijante Hyundaija i20...\nIako je na prototipskom modelu debeli sloj kamuflažne folije, može se primjetiti prednji razdjelnik agresivnog dizajna, šire bokove i veliki spojler na zadnjim vratima. Karoserija ima niži klirens, a tu su i novi veći aluminijumski naplatci i zadnji branik sa izrezom za dvostruki izduvni sistem. Sve u svemu, dizajn ovog prototipa je veoma sličan nedavno objavljenom teaseru.\nPogonska jedinica ovog modela za sada ostaje misterija, ali postoji mogućnost ugradnje dvolitarskog turbo četvorocilindarskog benzinca od 250 KS koji bi trebao ponijeti i najavljeni Hyundai Kona N. Međutim ako se uzmu u obzir manje dimenzije modela i20 , kao i niža cijena, veća je vjerovatnoća da će ovaj novi „hot hatch“ ponijeti prilagođenu varijantu 1,6-litarskog agregata, čak i sa „blagim“ hibridnim sklopom po uglednu na neke modele iz game.\nHyundai i20 N bi trebao raspolagati jačinom od oko 200 KS što bi mu priužalo performanse u rangu Forda Fieste ST. Svi i20 N imaće pogon na prednjoj osovini, a neke verzije će vjerovatno biti opremljene elektronskim diferencijalom sa ograničenim proklizavanjem. Hyundai i20 N bi se trebao očekivati na tržištu u toku naredne godine.


Ministar uprave za digitalni prostor Kine, Džuang Žungven u Beogradu je preneo da su vodeće kineske kompanije zainteresovane za učešće u razvoju 5G mreže u Srbiji. Kineski ministar je to rekao na sastamku s ministrom trgovine, turizma i telekomunikacija Srbije, Rasimom Ljajićem.\nSaradnja Srbije i Kine u oblasti digitalne ekonomije Ministar trgovine, turizma i telekomunikacija Rasim Ljajić sastao se danas sa ministrom uprave za digitalni prostor NR Kine Džuangom Žungvenom, sa kojim je razgovarao o unapređenju saradnje dve zemlje u oblasti ...\nMinistar trgovine, turizma i telekomunikacija Rasim Ljajić sastao se sa ministrom uprave za digitalni prostor NR Kine Džuangom Žungvenom, sa kojim je razgovarao o unapređenju saradnje dve zemlje u oblasti telekomunikacija i informaciono-komunikacionih ...\nMinistar uprave za digitalni prostor Kine, Džuang Žungven je danas u Beogradu preneo da su vodeće kineske kompanije zainteresovane za učešće u razvoju 5G mreže u Srbiji. Kineski ministar je to rekao na sastamku s ministrom trgovine, turizma i telekomunikacija Srbije, Rasimom ...\nMinistar trgovine, turizma i telekomunikacija Rasim Ljajić sastao se danas sa ministrom uprave za digitalni prostor NR Kine Džuangom Žungvenom, sa kojim je razgovarao o unapređenju saradnje dve zemlje u oblasti telekomunikacija i informaciono - komunikacionih tehnologija.\nvodeće kineske kompanije zainteresovane su za učešće u razvoju 5G mreže u Srbiji, izjavio je u Beogradu ministar uprave za digitalni prostor Kine Džuang Žungven. Kineski ministar je to rekao na sastanku s ministrom trgovine, turizma i telekomunikacija Srbije Rasimom Ljajićem.


Vertikalni transport i sortiranje - logistikaitransport.com\nU današnje vreme jedna od karakteristika prosečnog stanovnika planete je intenzivan tempo života. Uglavnom svima i na svakom mestu je dostupna brza komunikacija, protok ljudi, robe i informacija. Nekada je bilo opšte prihvaćeno mišljenje da isključivo mlađi deo populacije uvodi nove trendove, usvaja inovativne načine razmišljanja i koristi tehnologije poslednje generacije. Međutim, situacija se promenila ulaskom savremenih smart uređaja i aplikacija u sve pore društva i život svakog pojedinca, što je doprinelo da više nisu samo pripadnici mlađe populacije glavni korisnici tehnoloških noviteta, već i svi drugi.\nUpravo zbog te dostupnosti danas se podrazumeva da i najobičniji korisnik internet usluga, bez obzira na starost i društveni status, želi da kupovinu robe obavi u najkraćem mogućem roku i za najbolju moguću cenu. Tekuća pandemija dodatno je pokazala čak i najtvrđim protivnicima online trgovine da nije neophodno svaku kupovinu obaviti lično u prodajnom objektu, već se sve može završiti i daljinski – jednostavno i bezbedno, uz par klikova na svom računaru ili smart telefonu. Pomenute činjenice postavljaju ozbiljan zadatak\nza sve učesnike u lancu snabdevanja, kako za distributere, tako i proizvođače robe. Odgovoriti na zahteve tržišta i kupca koji želi da bude uslužen brzo i efikasno, bez greške\nili dodatnih troškova, na vrhu je liste prioriteta. Konkurencija je žestoka i jedan nezadovoljan korisnik usluga, može da znači i potencijalne desetine izgubljenih u budućnosti, naročito ako se uzme u obzir da se 77% kupaca odlučuje za saradnju sa istim dobavljačem, ukoliko je prva dostava kupljenih artikala kompletirana u kratkom roku. Skladištenje i distribucija, kao i ceo intralogistički proces su pred ozbiljnim izazovom i zato je od suštinske važnosti implementirati nove tehnologije kojima se unapređuju procesi.\nNeke od tih tehnologija, poput visoko efikasne automatizacije, robotizacije i procesne tehnike, doprinele su da se tradicionalan način funkcionisanja distributivno-skladišnog prostora, znatno izmenio u poslednjoj deceniji. Pritisak tržišta uslovljava konstantne promene, uvek sa istim ciljem – unaprediti postojeći proces, omogućiti više skladišnih kapaciteta, ubrzati unutrašnje operacije, umanjiti greške, optimizovati tehnologiju – obezbediti efikasniji ciklus.\nNa našem tržištu, u skladišno-distributivnim i logističkim centrima, radni ciklus se zasniva na mnogo manualnog rada u tradicionalno organizovanom hardveru. U softver se nedovljno ulaže, dok je komunikacija između hardvera i softvera takođe na niskom nivou.\nTo dovodi do nedovoljno brzih procesa, neefikasnih materijalnih tokova i velikog udela ljudskih grešaka u radu.\nU prošlom broju smo pričali o horizontalnom transportu i sortiranju, vrstama, kapacitetima i opcijama. U ovom broju ćemo prikazati vertikalni transport i sortiranje, u 2 varijante, cikličnim i kontinualnim liftovima. Elevatori se koriste za vertikalni transport i sortiranje tereta, na više različitih nivoa skladišta, u procesu ulaza i izlaza robe. Mogu da transportuju širok spektar tereta, različitih dimenzija i zapremina poput kutija, gajbi, tacni, paketa, pakovanja i drugih tereta. Vrlo su ekonomični i lako se integrišu u svaki transportni sistem, zahvaljujući maloj radnoj površini, a zbog modernog dizajna i minimalnih zahteva za održavanje spadaju u visoko efikasne i pouzdane komponente sistema. Optimizacija intralogističkih procesa se ostvaruje pravilnom i pravovremenom komunikacijom između WMS-a i MFCa, odnosno Softvera koji upravlja skladištem i Softvera koji upravlja transportnim linijama.\nTime se obezbeđuje:\nbrža popuna skladišnih lokacija: ulazni dok – pozicioniranje artikla\nbrže pražnjenje skladišnih lokacija: lokacija artikla – izlazni dok\nsmanjena fluktuacija operatera i njihov broj\nmanje akumuliranje artikala na ulaznim i izlaznim dokovima, ušteda prostora\nlakše, brže i preciznije pronalaženje artikala\nfaktor ljudske greške sveden na minimum\nkonsolidacija uređena, mogućnosti oštećenja artikala svedena na minimum\nVisina dizanja od 2,5 do 12 metara\nKapacitet max 360 p/h\nMaksimalna težina tereta 50 kg\nPovršina radnog prostora (footprint) već od 0,5m x 1m\nPouzdan rad i minimalno održavanja, veoma nizak nivo buke\nMogućnost reverzibilnog režima rada\nŠiroke mogućnosti konfiguracija lifta na različitim visinama i sa različitim brojem stanica\nOpcija infeed i outfeed tereta bočno, čeono i sa zadnje strane – osnom rotacijom konstrukcije\nModularna konstrukcija omogućava naknadno povećavanje visine i broja infeed/outfeed stanica\nVisina dizanja od 2,5 do 15 metara\nKapacitet max 2.000 p/h\nMaksimalna težina tereta 100 kg/met\nTransport svih vrsta proizvoda\nPovršina radnog prostora (footprint) već od 1.3 m u prečniku\nŠirina transportne trake do 1200 mm\nMinimalni nivo održavanja i nizak nivo buke\nVeliki broj kombinacija infeed i outfeed sa različitom orijentacijom\nFLEKSIBILNOST – MUST HAVE KARAKTERISTIKA\nAutomatska skladišta, roboti, sorteri, liftovi, šatl i transfer vozila, automatski upravljana vozila umesto operatera, su neke od opcija. Uz kvalitetan dizajn toka materijala, automatizovana rešenja obezbeđuju fleksibinost u radu. Fleksibilnost je važna zato što kompletan proces zahteva stalne promene i unapređenja. Modifikacije sistema i unapređenja su jednostavna i brza, kao što i sami možete da vidite.


BRITISH COUNCIL ORGANIZUJE OBUKU ZA MLADE DRŽAVNE SLUŽBENIKE | RTVUSK.ba\n- Obuku, koja će se organizovati u zemljama EU, a potom i u BiH, pohađat će i dva mlada državna službenika iz Vlade USK-a\nBIHAĆ, 01. avgusta - Program profesionalnog usavršavanja mladih državnih službenika iz oblasti evropskih integracija koji finansira EU, a provodi Britanska vladina organizacija, biće realizovan u dva dijela.\nPrvi dio u zemljama Evropske unije koje su daleko odmakle u procesima evropskih integracija, a drugi unutar BiH, gdje bi učesnici obuke mogli vršiti i razmjenu znanja i iskustava sa različitih nivoa vlasti, bilo da je riječ o državnom, entitetskom ili kantonalnom nivou.\nU ovom projektu će sudjelovati i dva državna službenika iz Vlade USK-a, a tim povodom u Vladi USK-a održan je i saastanak s Larisom Halilović, direktoricom ove organizacije.\nKako je rečeno svi koji žele biti dio ovog programa moraju zadovoljiti visoke kriterije, te uspješno proći selekciju prilikom odabira kandidata.\nNaredne sedmice se očekuje i potpisivanje memoranduma između Vlade USK i direktora britanske vladine organizacije u BIH u kojem bi bili definisani detalji oko načina izvođenja obuke državnih službenika.


Radni sastanak u vezi sa gradnjom auto-puta Beograd-Zrenjanin-Novi Sad\nRadni sastanak u vezi sa izgradnjom auto-puta Beograd-Zrenjanin-Novi Sad\nU Gradskoj kući u Zrenjaninu održan je radni sastanak u vezi sa projektom izgradnje auto-puta Beograd – Zrenjanin – Novi Sad. Sastankom su predsedavali gradonačelnik Simo Salapura i njegov zamenik Saša Santovac.\nNa zvaničnom sajtu Grada Zrenjanina je objavljeno da su sastanku prisustvovali predstavnici Sektora za prostorno planiranje i urbanizam Ministarstva građevinarstva, saobraćaja i infrastrukture, Zavoda za urbanizam Vojvodine, zrenjaninskih javnih preduzeća i ustanova, kao i predstavnici projektantske kuće koju je angažovala kineska kompanija „Čajna Šandong Internešnal“. Podsetimo, ova kompanija je početkom godine potpisala Memorandum o razumevanju sa Vladom Republike Srbije.\nNa radnom sastanku su razmatrani izveštaj i primedbe, dostavljene od strane nekoliko javnih preduzeća, ustanova i organizacija, tokom postupka ranog javnog uvida u Prostorni plan područja posebne namene koridora auto-puta Beograd – Zrenjanin – Novi Sad. Rani javni uvid u ovaj dokument bio je omogućen od 20. avgusta do 4. septembra.\nPROČITAJTE JOŠ: Mnogo manje putnika u gradskom prevozu, evo šta se dešava sa linijama\nFizička i pravna lica mogla su u tom periodu da dostave primedbe na pripremljeni materijal. Sve aktivnosti za sprovođenje ranog javnog uvida, inače, poverene su Ministarstvu građevinarstva, saobraćaja i infrastrukture. Imenovana je i stručna komisija, koja je u izveštaju konstatovala sve sugestije i primedbe, pristigle kako iz Zrenjanina, tako i iz drugih gradova i opština, na čijim teritorijama se planira gradnja trase auto-puta.\nRadni sastanak u Gradskoj kući u Zrenjaninu odnosio se na razmatranje primedbi u vezi sa delom predviđene trase na teritoriji ovog grada. Poseban akcenat je bio na dvema predloženim varijantama u gradskoj zoni Zrenjanina – severnoj i južnoj, a s ciljem odabira konačnog rešenja za koje će se raditi projekat.\nPribližna dužina budućeg auto-puta 110 kilometara\nKako je ranije objavljeno, približna dužina budućeg auto-puta je 110 kilometara. Projekat podrazumeva izgradnju kompletnog profila auto-puta, između Novog Sada, Zrenjanina i beogradskog naselja Ovča (obilaznica Beograda). Naravno, sa svim putnim objektima i denivelacionim ukrštanjima. Takođe, planirana je i rehabilitacija, modernizacija i dogradnja postojeće mreže državnih puteva prvog i drugog reda u zoni koridora. Procenjena vrednost izgradnje je oko 600 miliona evra.\nPlanirani koridor auto-puta državnog puta IA reda prolazi ili se naslanja na građevinska i katastarska područja naselja Ovča, (grad Beograd), Glogonj, Jabuka (grad Pančevo), Sefkerin, Baranda, Sakule, Opovo (opština Opovo), Debeljača, Kovačica, Idvor, Crepaja (opština Kovačica), Aradac, Lukićevo, Ečka, Stajićevo, Mužlja, Zrenjanin, Perlez, Orlovat, Farkaždin, Čenta (grad Zrenjanin), Đurđevo, Žabalj (opština Žabalj) i Kać (grad Novi Sad).\nPotpredsednica Vlade Srbije i ministarka građevinarstva, saobraćaja i infrastrukture Zorana Mihajlović istakla je, prilikom potpisivanja Memoranduma o razumevanju i izradi planske i tehničke dokumentacije za izgradnju ovog auto-puta, da se radi o značajnom projektu o kom se dosta pričalo. Naglasila je da je praktično počela njegova realizacija. Prvi korak je izrada planske i tehničke dokumentacije.\nTagoviauto-put Zrenjanin - Beograd auto-put Zrenjanin - Novi Sad radni sastanak Simo Salapura\nZnate li šta je Antebellum? Usudite se da ga pogledate u CineStaru (Video)\nBačena eksplozivna naprava na kuću advokata Miroslava Đorđevića


Eurobanka unapređuje poslovanje uz pomoć Majkrosoft tehnologija\n24 Februar 2015.\nPartnerstvo dve kompanije omogućava maksimalno brzu i efikasnu obradu kreditnih zahteva i ukida nepotrebne odlaske u ekspoziture banke\nBeograd, 26. februar 2015. – Savremeno bankarsko poslovanje podrazumeva više od finansijskih proizvoda i usluga. Korisnicima bankarskih usluga izuzetno je važno da uslugu dobiju u blizini svog doma ili radnog mesta, brzo i bez nepotrebnih odlazaka u ekspozituru. Iako na prvi pogled deluje jednostavno oformiti ekipu mobilnih agenata, postojanje strogih procedura rada sa ciljem zaštite klijenta i očuvanja stabilnosti finansijskog tržišta, postavlja kompleksne zahteve pred timove koji osmišljavaju procese rada i tehnološka rešenja koja ih podržavaju.\nKako bi obradu kreditnih zahteva učinila maksimalno brzom i efikasnom, Eurobanka (Eurobank) u Srbiji je svoje mobilne agente opremila pametnim telefonima i omogućila im da na terenu skeniraju dokumente, čime podaci odmah postaju dostupni banci za obradu. Timovi stručnjaka Eurobanke i Majkrosofta (Microsoft) su se opredelili za upotrebu Nokia Lumia 730 mobilnih telefona, pre svega zbog izuzetnog nivoa zaštite podataka i mogućnosti daljinskog nadzora i kontrole uređaja, ali i odličnog odnosa cene, veličine ekrana i kamere.\nZa aplikaciju za skeniranje i unapređenje kvaliteta slike izabrana je potpuno besplatna aplikacija Microsoft Office Lens, koja omogućava jednostavnu razmenu skeniranih dokumenata, dok je kao prostor za deljenje dokumenta izabran OneDrive for Business, koji Eurobanka već poseduje u okviru Office 365 plana dostupnog njenim zaposlenima. Na ovaj način maksimalno su iskorišćene tehnologije koje su već u posedu banke, ali, što je još značajnije, otvoren je novi kanal saradnje sa klijentima, sa kvalitetom usluge koji je na mnogo višem nivou od uobičajenog. Važno je napomenuti i da se puno pažnje posvetilo sigurnosti podataka, njihovom razdvajanju i kontroli pristupa sa jasno definisanim pravilima, kako bi se ispoštovali zahtevi propisani Zakonom o zaštiti podataka o ličnosti.\n“U svetu u kome se mobilnost i trenutna dostupnost servisa očekuje na svakom koraku, Majkrosoft je u mogućnosti da iz svog širokog portfolija uređaja i platformi zajedno sa korisnikom skroji rešenje po meri. Takvo rešenje predstavlja optimalan balans cene, jednostavnosti korišćenja, sigurnosti, skalabilnosti, kao i brzine realizacije”, rekao je Marko Marjanović, savetnik za strategiju velikih klijenata u Majkrosoft Srbija i podsetio da je kompanija Majkrosoft svetski lider u isporuci računarskih tehnologija uključujući softver, usluge i rešenja koja korisnicima i kompanijama pomažu da ostvare svoj puni potencijal.\n“Service Now, kako glasi radni naziv ovog servisa, daje nam veliku fleksibilnost, kao i pristup novim potencijalnim klijentima”, rekao je Nenad Manasijević, Menadžer za IT infrastrukturu u Eurobanci koji je u saradnji sa dugogodišnjim partnerom kompanijom CPU d.o.o. i svojim timom na čijem je čelu Branko Nikolić, viši sistem inženjer, osmislio i realizovao projekat servis i obezbedio dostupnost servisa širom Srbije.\nEUR 115.2183 117.5697 120.5089\nCHF 104.9921 107.1348 109.8132\nUSD 95.3794 97.3259 99.7590\n3M EURIBOR -0.533\n3M CHF LIBOR -0.749


Fudbaleri Crvene zvezde izgubili su od Napolija sa 3:1 kao gosti u petom kolu C grupe Lige šampiona, a trener domaćih Karlo Ančeloti posle meča je rekao da je zadovoljan što je njegov tim na čelu tabele.\n- Niko ne bi rekao da ćemo posle pet kola biti na čelu ove grupe i to bez poraza. Treba da budemo zabrinuti, ali isto tako treba da budu zabrinut i Liverpul, ali i PSŽ-u jer igranje u Beogradu nije lako - rekao je Ančeloti.\nNema dileme da je C grupa najkvalitetnija u ovoj sezoni Lige šampiona.\n- Ovo je veoma teška i ujednačena grupa, znao sam da neće biti rešeno danas. Trenutno imamo prednost u odnosu na Liverpul i Pari Sen Žermen zahvaljujući rezultatima iz ovih pet utakmica. Moramo da pokušamo da izvučemo maksimum iz poslednjih 90 minuta.\nPotom je dodao to kako mu se ne sviđaju komentari pojedinih navijača kako ekipa postiže malo golova nakon kornera.\n- Fudbal je čudan. Ljudi nas izluđuju rečima da nikada ne postižemo golove posle kornera, a onda zatresemo mrežu iz prvog udarca iz ugla na utakmici. Statisika je tu da se dokaže da greši.\nOsvrnuo se i na igru ekipe, ne samo na ovom meču, već na svim utakmicama.\n- Ne smemo da čekamo da utakmica dođe nama, bez obzira na to sa kime se sastajemo. Moramo da je prigrabimo jer ćemo u suprotnom izgubiti agresivnost i postati sporiji, zbog čega smo i primili gol u poslednjih pola sata.\nLiverpul je porazom od PSŽ-a sa 2:1 omogućio Napoliju da poslednje kolo dočeka na prvoj poziciji.\n- Nećemo imati svoje navijače na "Enfildu" kao što je to slučaj ovde, ali smo već dokazali da možemo da ih pobedimo. Jednostavno je, ne smemo da kalkulišemo, moramo da odemo tamo i pobedimo - zakjlučio je Ančeloti.\nMilan Pavkov je od početka novembra jedna od glavnih tema fudbalske Srbije, a nešto kasnije je i Italija počela da bruji o bravurama napadača Crvene zvezde. Ove priče su dodatno podgrejane dolaskom crveno-belih na gostovanje Napoliju u petom kolu Lige šampiona (sreda, 21 čas).\nLIGA ŠAMPIONA, 2. KOLO Srpski okršaj u Atini, Tadić sa Ajaksom u Minhenu, “Dan D” za Murinja\nPrvog dana drugog kola grupne faze Lige šampiona, u centru pažnje biće utakmica G grupe između fudbalera Mančester junajteda i Valensije na “Old Trafordu”, sa posebnim akcentom na menadžera Žozea Murinja koji se nalazi na udaru kritika zbog slabih rezultata.


Vivaldi CEO Microsoft-u: prestanite da namećete podrazumevani pregledač u Windowsu 10\nTema: Vivaldi CEO Microsoft-u: prestanite da namećete podrazumevani pregledač u Windowsu 10\nMicrosoft je često kritikovan za resetovanje podrazumevanih aplikacija u Widnowsu 10 sa novim nadogradnjama operativnog sistema, ali je sada direktor Vivaldi pregledača odlučio da na blogu postavi tekst protiv ovog "nemilosrdnog načina". Konkretno, Džon Von Tečner kaže da je Microsoft previše agresivan sa Edge pregledačem u Windowsu 10, pa je samim tim korisnicima teže da se opredele za neko rešenje treće strane.\nTečner objašnjava da činjenica da Microsoft svakim novim ažuriranjem operativnog sistema vraća podrazumevani pregledač na Edge, čini težim korisnicima da koriste third-party aplikacije. Pečner ovde dodaje da menjanje podrazumevanog pregledača nije toliko lako i da početnici neće imati lak posao.\nVivaldi CEO kaže da je to upravo ono što se desilo kada je njegov prijatelj star 72 godine video da mu je pregledač resetovan na Microsoft Edge nakon instalacije Windowsa 10 sa Windowsa 8. "Ja razumem da se Microsoft boji slabog usvajanja Edge pregledača, ali prisiljavanje korisnika na ovaj način je nemilosrdno."


Čime se bavimo | SESVANDERHAVE Čime se bavimo - SESVANDERHAVE\nNaslovna Čime se bavimo\nUvođenje novih konkurentnih sorata šećerne repe na tržište je dugoročna misija. Brojni faktori određuju da li je nova sorta odgovarajuća za dati proizvodni region.\nPočinje se sa obimnom analizom tržišta da bi se identifikovali izazovi u svakom regionu u pogledu klime, tipa zemljišta, potreba šećerne industrije, pojave štetočina, bolesti itd.\nIstraživanje počinje definisanjem prave osobine sorte koja se želi selekcijom dobiti. Potrebe proizvođača i zahtevi šećerne industrije moraju se implementirati u selekciji raspoložive genetike.\nSESVanderHave testira adaptaciju novog genetskog materijala, sada nazvanih “hibridi”, na različite uslove u poljskim ogledima širom glavnih područja na kojima se gaji šećerna repa, tokom više godina.\nUmnožavanje semena počinje tokom poljskog testiranja, kako bi se smanjilo vreme između inicijalnog istraživanja i dostupnosti novostvorenih sorti proizvođačima.\nNakon žetve semena, seme šećerne repe nije ni izdaleka spremno za komercijalnu setvu, što će reći da seme mora da prođe kroz proces dorade kako bi postalo lepa okrugla plava „pila“ po kojoj je kompanija SESVanderHave poznata širom sveta.


Antonijević: Novim ustavom do autonomije Vojvodine i decentralizacije | Autonomija\nAntonijević je za Radioteleviziju Vojvodine rekao da bi tokom te debate trebalo razgovarati ne samo o statusu pokrajine, već i o regionalizaciji i decentralizaciji Srbije, kao i o svemu onome što je upisano u ustav pre devet godina, a što se u velikoj meri ne poštuje.\n„S druge strane, sam tretman Vojvodine, uvođenjem određenih procenata budžeta koji će se transferisati i drugih rešenja, koja su začudila pravne stručnjake, nije nešto što se sprovodi. Tako da i o tome treba razgovarati – zbog čega jedini ustavni tekst koji u sebi sadrži procenat, a mislim da je to jedinstveni primer u svetu, zbog čega se čak ni to ne poštuje“, rekao je Antonijević.\n„Takođe, ni položaj Skupštine i svega onoga o čemu se odlučuje. Dosta stvari je preneto, odnosno može se dešavati samo ako saglasnost na to da Skupština Srbije. Tu autonomije nema mnogo, već ima prostora za dalju raspravu“, dodao je on.\n„Da budemo iskreni, ta rasprava se ne pokreće od 2008. godine, tako da odgovornost za to snose svi koji su trenutno na političkoj sceni – od onih koji su tada bili na vlasti, do onih koji danas vladaju, što je ceo spektar političkih stranaka koji se nije usuđivao da pitanje autonomije Vojvodine reši na jedan adekvatan način i primeni sve ono što je pisalo u samom ustavu i da se eventualno razmišlja o unapređenju ustava i nekih prava“, kazao je Antonijević.\n„Tako da se novim Ustavom može ići samo korak dalje. Mogu se urediti neka pitanja, razgovarati o decentralizaciji i regionalizaciji, o uopšte mogućnosti da se pojedine nadležnosti sa republičkog nivoa prenesu na pokrajinski nivo“, istakao je Antonijević.


Pekovićeve muke sa povredom - Sportske.net\nPekovićeve muke sa povredom\nCentar Minesote Nikola Peković propustio je treću uzastopnu utakmicu u nedelju a kako sada stoje stvari ni u naredna dva meča neće moći da pomogne svojoj ekipi na parketu. Povreda zgloba uzrok je ove neplanirane pauze crnogorskog reprezentativca u takmičarskim mečevima.\nNikola Peković nikako da se oporavi od povrede koju "vuče" već duže vreme. Sa ovakvom postavkom stvari, nije isključeno da centar Minesote na kraju sezone bude podvrgnut hiruškom zahvatu koji bi mu pomogao da reši postojeće probleme sa skočnim zglobom.\n"Pokušaću da se odmorim i pripremim za završnicu sezone. Nakon toga, preduzeću korake koji će mi pomoći da prevaziđem ovaj problem" rekao je Pekmen povodom povrede koja ga udaljava sa parketa u ovom trenutku.\nNikola trenutno hoda u zaštitnoj čizmi koja bi trebalo da mu pomogne da se povreda zamiri kao bi sezonu priveo kraju nastupajući za svoj tim.\nIpak, Peković će se pre operacije potruditi da nađe neko alternativno rešenje a odlazak "pod nož" biće krajnja solucija za crnogorskog reprezentativca.


Jun 29, 2021 Kaspersky, privatnost\nGotovo devet od deset (87%) korisnika interneta u Evropi je spremno da podeli svoje lične podatke sa veb-sajtovima i aplikacijama u zamenu za besplatan pristup digitalnim uslugama, pokazuje novo istraživanje koje je naručila kompanija Kaspersky. Mapa privatnosti podataka, koju je predstavila kompanija Kaspersky, istražuje značaj koji pridaju i zabrinutost koju potrošači u devet evropskih zemalja osećaju kada je reč o privatnosti njihovih podataka. Istraživanje otkriva da su uprkos zabrinutosti za privatnost, korisnici spremni da dozvole kompanijama da nadgledaju njihovo onlajn ponašanje kako bi dobili popuste (45%), imali ugodnije onlajn iskustvo (43%) i „besplatne poklone“ (40%).\nIako gotovo svaki Evropljanin koji koristi internet (95%) veruje da mu je privatnost podataka lično važna, samo polovina (52%) smatra da zapravo kontroliše koliko organizacija ima pristup njihovim ličnim podacima.\nTo je dovelo do zabrinutosti povodom privatnosti podataka širom Evrope, uz više od osam od 10 (84%) ispitanika koji su zabrinuti da će njihovi lični podaci pasti u pogrešne ruke u naredne dve godine, a dve trećine (66%) da će njihovi podaci biti ukradeni i zlonamerno iskorišćeni. Ali ova zabrinutost nužno se ne odražava ponašanje.\nKada je reč o deljenju ličnih podataka sa organizacijama, korisnici u svim zemljama takođe imaju nizak nivo poverenja. Generalno, Amazon i Google su organizacije za koje se najviše veruje da se bezbedno i odgovorno staraju o podacima, ali to smatra još uvek manje od polovine ispitanika (po 49%), dok njih slede Vlade država iz kojih dolaze ispitanici (47%) i kompanija Apple (45%). Od svih velikih tehnoloških firmi, poverenje u Facebook kada je reč o privatnosti podataka je na najnižem nivou od samo 29%.\nU isto vreme, međutim, mamac pogodnih internet servisa je smanjio verovatnoću da će korisnici preduzimati mere predostrožnosti kako bi zaštitili privatnost svojih podataka ili preuzeli kontrolu nad svojim ličnim informacijama od tih organizacija. Zapravo će gotovo šest od 10 (58%) ispitanika prihvatiti sve kolačiće ukoliko su u žurbi prilikom pregledanja veb-sajta i, što je zabrinjavajuće, troje od 10 ispitanika (30%) koriste istu lozinku za mnoštvo različitih veb-sajtova ili aplikacija. Ovaj procenat je još veći u Danskoj sa 35%.\nDanska je takođe zemlja u kojoj su korisnici najmanje zabrinuti da će njihovi lični podaci završiti u pogrešnim rukama (samo 77%, u poređenju sa 94% u Portugalu). Suprotno tome, Francuska je zemlja u kojoj se ispitanici najviše osećaju kao da nemaju kontrolu nad privatnošću svojih podataka sa samo 35%. To je takođe dovelo do najnižeg nivoa poverenja u bilo koju organizaciju kada je reč o ličnim podacima – samo 36% Francuza veruje svojoj vladi da se bezbedno stara o njihovim podacima.\n„Sada se na internetu nalazi više naših ličnih podataka nego ikada pre. A sa većim prisustvom podataka na internetu povećava se i rizik od toga da te informacije padnu u pogrešne ruke,” komentariše Dejvid Em (David Emm), glavni istraživač bebednosti kompanije Kaspersky.\n„Mapa privatnosti podataka pokazuje da evropski korisnici ne osećaju da imaju kontrolu nad organizacijama koje imaju pristup njihovim podacima. Ipak, uprkos tom strahu, mnogi prihvataju invaziju na privatnost svojih podataka kako bi osigurali pogodnije digitalne usluge. Nikada nije kasno da pokušamo da povratimo kontrolu nad svojim digitalnim identitetom i zaštitimo svoje onlajn podatke. Da bi preuzeli kontrolu nad svojim digitalnim identitetom, svi korisnici moraju da budu na oprezu kada se radi o informacijama koje dele sa onlajn organizacijama, da pregledaju politike kolačića i druga podešavanja privatnosti, i da obavezno koriste jake, jedinstvene lozinke na svim digitalnim servisima.”\nDa biste saznali više o stavu prema privatnosti podataka širom Evrope, pogledajte nalaze istraživanja u zemljama u okviru Kaspersky data privacy heatmap.


Kosovo: Analiza Institut za izveštavanje o ratu i miru\nPolitika Beograda da kosovske Srbe poziva na bojkot kosovskih institucija nailazi na protivljenje lokalnih srpskih lidera, ocenjuje Institut za izveštavanje o ratu i miru.\nDo raskola je došlo pošto je Oliver Ivanović, nosilac Srpske liste za Kosovo i Metohiju, najavio da će ući u kosovsku skupštinu uprkos Beogradu. Ivanović tvrdi da se boji da Srbija koristi pitanje srpskog učešća u kosovskim institucijama kao politički adut, i da je reč o «internom prepucavanju» na štetu pravih interesa kosovskih Srba. On je najavio da će njegova grupa prihvatiti osam mesta koje ima u parlamentu, a u narednih nekoliko dana i formalno saopštiti svoju odluku da se pridruži vladi Kosova. Ta najava, navodi Institut za rat i mir, predstavlja oštar rez sa ranijom politikom Srpske liste koja je sve važne odluke prepuštala Beogradu.\nNa parlamentarnim izborima u oktobru, koje je većina kosovskih Srba bojktovala, Srpska lista i Gradjanska lista Slaviše Petkovića osvojili su 10 mesta. Gradjanska lista osvojila je dva mesta, odmah ušla u skupštinu i preuzela ministarstvo za povratak i zajednice, gde je Petković samo za 2005. godinu dobio najveći ministarski budžet od 14 miliona evra. Raniji stav Ivanovića da poslanici Srpske liste neće doneti odluku o učešću u kosovskim institucijama bez podrške Srbije bio je sračunat, tvrde neki posmatrači, da bi Beogradu omogućio glavnu ulogu u pregovorima o konačnom statusu pokrajine.\nNajnovija izjava Ivanovića pokazuje da su ovakve kalkulacije izgubile mnogo od svoje prvobitne snage, a da je Kosovu postalo jasno da Beograd sprovodi svoje ideje na štetu kosovskih Srba koji su zbog zavisnosti od Beograda ostali bez kredibilnog glasa, zaključuje Institut za izveštavanje o ratu i miru.


Odbijen Karadžićev zahtev za prekid suđenja\nPretresno veće Haškog tribunala odbilo je danas zahtev optuženog Radovana Karadžića da prekine suđenje na 30 dana kako bi mogao da prouči ratne zabelečke generala Ratka Mladića koje mu je dostavilo tužilaštvo.\nTe zapise, na oko 3.500 stranica u 18 generalovih radnih beležnica, krajem februara su zaplenile vlasti Srbije tokom pretresa stana Mladićeve supruge Bosiljke u Beogradu.\nPredsedavajući sudija O Gon Kvon (O-gon Kwon) obraložio je da prekid suđenja "ne bi bio u interesu pravde", ocenjujući da je Karadžić od 12. aprila, kada su mu Mladićevi dnevnici dostavljeni, imao dovoljno vremena da ih prouči.\nPretresno veće je, istovremeno, sugerisalo tužilaštvu da odloži iskaz svedoka u čijem bi unakrsnom ispitivanju Karadžić, koji se brani sam, mogao koristiti Mladićeve beleške.\nBivši predsednik Republike Srpske optužen je za genocid u Srebrenici, artiljerijske napade na civile u Sarajevu, etničko čišćenje i zločine protiv čovečnosti širom BiH i uzimanje međunarodnih talaca 1992-95.


PCVesti - LG predstavlja nove IPS monitore sa Cinema Screen dizajnom i MHL konekcijom\nLG predstavlja nove IPS monitore sa Cinema Screen dizajnom i MHL konekcijom\nby newsmasteron 24.07.2012\nIPS7 serija poseduje neverovatne boje, pametnije povezivanje i fantastičan dizajn za ultimativno korisničko iskustvo koje prija vašim očima\nBeograd, 24. jul 2012. – Kompanija LG Electronics najavila je svetsku premijeru svoje nove premijum IPS7 serije monitora. IPS7 serija poseduje LG Cinema Screen dizajn, sa gotovo nevidljivim okvirom koji doprinosi neometanom uživanju i modernom, sofisticiranom izgledu uređaja. Takođe, IPS7 serija donosi prikaz živih boja i omogućuje širok ugao gledanja zahvaljujući LG IPS tehnologiji. Uz to, zahvaljujući Mobile High-Definition Link (MHL) konekciji moguće je lako povezivanje sa eksternim uređajima, kao što su smart telefoni ili tableti.\n„Kombinujući Cinema Screen dizajn, MHL funkcionalnost i vodeću IPS tehnologiju, IPS7 serija je u mogućnosti da ponudi neverovatan dizajn i performanse”, izjavio je J.J. Lee, izvršni potpredsednik i direktor IT odeljenja u kompaniji LG Electronics Home Entertainment. „Sa neverovatnim napretkom mobilnih smart uređaja, kao što su smart telefoni i tableti, i potreba za velikim brojem dostupnih sadržaja je značajno porasla. LG IPS7 donosi veće mogućnosti za svoje korisnike.“\nZahvaljujući LG Cinema Screen dizajnu, kao rezultat imamo impresivno tanak okvir, od svega 1,2 mm, koji praktično eliminiše bilo kakve vizuelne prepreke. Aerodinamično, metalik postolje naglašava oštri profil uređaja. Tradicionalni, plastični dugmići, zamenjeni su kontrolama koje reaguju na dodir, čime je još dodatno naglašena elegancija samog televizora. Ono što na polju dizajna obezbeđuje Cinema Screen, to LG IPS tehnologija donosi kada je u pitanju neverovatno jasan i živ prikaz. Čiste linije i moderan, minimalistički dizajn oplemenjuju svaki prostor.\nOdgovarajući sve većoj potrebi za lakšim povezivanjem, LG je omogućio savršeno rešenje uz najnoviju dostupnu tehnologiju: MHL. Uz Mobile High-Definition Link tehnologiju, korisnici uređaja IPS7 serije mogu lako povezati mobilne uređaje sa monitorima uz pomoć jednog kabla i HDMI ulaza. Uz MHL, fotografije i filmove sačuvane na vašim mobilnim uređajima možete pregledati na značajno većem ekranu.\nIPS7 serija koristi savremene IPS (In-Plane Switching) panele umesto konvencionalnih TN (Twisted Nematic) panela i na taj način obezbeđuju savršenu reprodukciju boja i vrhunski kvalitet slike. Na ovaj način se ističe konzistentnost boja i smanjuje se njihova fluktuacija. Nova Smooth Color Change tehnologija obezbeđuje izuzetno jasan prikaz bez ikakvog treperenja na ekranu, koje se pojavljivalo prilikom dinamičnih akcionih scena filmova, sportskih utakmica ili video igara. Zahvaljujući izuzetno širokom uglu gledanja, IPS7 serija omogućava gledaocima sliku bez preklapanja boja i to bez obzira da li su u sedećem ili ležećem položaju.\nVeličina ekrana 27-inch 23-inch\nVrsta ploče LED IPS\nOdnos kontrasta Mega\nLG Electronics Home Entertainment Company je vrhunski globalni proizvođač na tržištu flat panel ekrana, audio plejera i video proizvoda za kuću i profesionalnu upotrebu. . Fokusirana na proizvodnju uređaja bogatih funkcijama, kompanija LG takođe posvećuje veliku pažnju estetski modernom dizajnu i pomeranju granica tehnologije u cilju boljeg iskustva svojih kupaca pri upotrebi svakog LG proizvoda Tipovi LG proizvoda su CINEMA 3D Smart televizori, OLED televizori, IPS monitori, sistemi kućnih bioskopa, Blu-ray disk plejeri, miš-skenere, eksterni uređaji za skladištenje podataka. Komercijalni proizvodi kompanije LG Electronics uključuju uređaje koji omogućavaju prikaz digitalnih sadržaja, sisteme za video konferencije i IP sigurnosne kamere.\nKaravan „[email protected]“ posetio OŠ „Veselin Masleša“\nXerox povećava automatizaciju i predstavlja zlatno i srebrno metalik mastilo na novim štampačima\nPredsedniku Vipa nagrada za najboljeg menadžera\nSprint-bound Galaxy Reverb leaks, ICS on board


Foto: N.N. | Čubrilović: Narodna skupština amortizovala udare prema Srpskoj\nSrna 22.10.2019 21:29 21:49\nBANJALUKA - Predsjednik Narodne skupštine Republike Srpske Nedeljko Čubrilović rekao je da je parlament tokom 28 godina rada svojim odlukama amortizovao udare prema Srpskoj i srpskom narodu u BiH, te naveo da atak na Republiku ne prestaje, kao i da je ovo prostor projektovan tako da uvijek ima novih izazova.\n"Srpska je u svakom tom momentu bila na visini zadatka. Naši poslanici su i na sudovima odgovarali za svoj stav u parlamentu. Nisu se libili da donesu odluke za koje su bili svjesni da mogu i sudski odgovarati", rekao je Čubrilović večeras za RTRS povodom 28 godina od proglašenja Skupštine srpskog naroda u BiH, koja je preteča današnje Narodne skupštine Srpske.\n"Tada je udaren dobar temelj i dobar ustavni osnov, te je to funkcionisanje nastavljeno sve do Dejtona, a nakon njega smo dobili međunarodnu verifikaciju. LJudi koji su projektovali i razmišljali u to vrijeme o osnivanju Narodne skupštine i o načinu na koji treba da djeluje zakonodavna vlast donijeli su pravu odluku", ocijenio je Čubrilović.\n"Narodna skupština Republike Srpske radi nesmetano, prema Ustavu i zakonu", rekao je Čubrilović.\n"Zatražili smo od šefova klubova poslanika u Narodnoj skupštini da predlože izmjene Poslovnika o radu. Da li će biti izmijenjen zavisi od poslanika, odnosno da li to žele i u kojoj formi. U Poslovniku, zaista, ima nepreciznih stvari koje mogu biti dodatno definisane", rekao je Čubrilović.\nOn je istakao da su proučene prakse mnogih skupština. "Naša skupština se ne razlikuje mnogo od najviših zakonodavnih institucija u regionu, ali je potrebno unapređivati njene efikasnosti", dodao je Čubrilović.\nČubrilović kaže da su rasprave koje nemaju veze sa tačkom dnevnog reda, verbalni sukobi, pa i uvrede sastavni dio parlamentarnog života, ali da to treba više pripisivati pojedincu, nego kao obilježje parlamenta.\n"Parlament izvršava sve obaveze prema zakonu, Poslovniku o radu i rukovodstvo Narodne skupštine se trudi ostati na tom nivou. Poslanici sa sobom nose i različite navike i kućno vaspitanje. To treba više pripisivati pojedincu, nego posmatrati kao obilježje parlamenta", naglasio je Čubrilović.\n"Zahvaljujući radu Vlade, Narodna skupština obaveze izvršava planiranom dinamikom. Kada je riječ o ekonomskoj situaciji, možemo da budemo zadovoljni jer Vlada izvršava sve budžetske obaveze, te servisira dugove prema kreditorima. Međutim, nedostaje više infrastrukturnih investicija, što je preduslov za bolji privredni razvoj, a znam da će ovo biti promijenjeno u narednih nekoliko mjeseci", kaže Čubrilović.\n"Republika Srpska nije rekla da neće da primi migrante zato što ne želi da pomogne tim ljudima, nego zato što, zaista, ne postoji mogućnost za to. Možemo i pomažemo trenutno tim ljudima, dok su u tranzitu, ali da pravimo kampove, to ne dolazi u obzir ni za Republiku Srpsku, niti za BiH", rekao je Čubrilović, komentarišući najave o mogućem premještanju migranata iz kampa "Vučjak" kod Bihaća u srpsko povratničko selo Medeno Polje kod Bosanskog Petrovca.\n"To prijateljstvo traje dugi niz godina, a na ovaj način je samo potvrđeno", rekao je Čubrilović.\nČubrilović je rekao da je, uz srpskog člana Predsjedništva BiH Milorada Dodika i predsjednika Srpske Željku Cvijanović, imao priliku da razgovara sa Medvedevim, koji je izrazio podršku Republici Srpskoj i ruskim projektima koji se ovdje realizuju.\n"Implementiranjem tih projekata možemo samo postići ekonomski prosperitet i to treba gledati na taj način, a nikako kao obilježavanje nečije teritorije ili prostora, jer svima u BiH mogu dobro doći projekti kao što je gasovod i drugi u kojima Rusija želi da učestvuje finansijski", naglasio je Čubrilović.\nČubrilović je rekao da Republika Srpska bez infastrukture ne može razvijati ni privredu, te istakao značaj projekata kao što je izgradnja mosta kod Gradiške i najavljenu gradnju auto-puta Beograd-Sarajevo, koji će jednim dijelom ići kroz Srpsku, jer će oni doprinijeti da se Republika Srpske poveže sa regionom.\n"Raduje me i činjenica da su se naš proslavljeni režiser i savjetnik srpskog člana Predsjedništva BiH Emir Kusturica i ministar kulture i informisanja Srbije Vladan Vukosavljević sastali u Parizu sa Handkeom i čestitali mu za ovo značajno priznanje", naglasio je Čubrilović.\nOn je rekao da ga nije iznenadilo reagovanje iz Sarajeva u vezi sa dodjelom nagrade Handkeu, budući da su poznati njihovi stavovi, ali da je takvo ponašnje neozbiljno, jer ne mora sve da bude politički obojeno kao što se priželjkuje na ovim prostorima.\n"Deklaracija SDA ima isti cilj kao i one koje su rađene prije više od 30 godina. Mora se stati sa ovim, jer srpski narod se ne osjeća lagodno kada vidi ciljeve ovakvih dokumenata. Zato Republika Srpska mora da u Narodnoj skupštini zauzme stav o svemu", istakao je Čubrilović za RTRS.\n"Svakom od nas bi Republika Srpska morala da bude iznad svega i da o pojedinim pitanjima imamo jedinstvene stavove. Moramo partijske, pojedinačne i lične interese staviti u funkciju srpskog naroda", kaže Čubrilović.\n"Kada je pisan Izborni zakon BiH, a stranci su imali ogroman uticaj, nije se razmišljalo o ovakvoj situaciji, što je nevjerovatno. Imamo i negativan primjer u Mostaru, gdje godinama ne mogu da budu sprovedeni izborni rezultati. Ovakva situacija na nivou BiH nije dobra, iako Srpska može da i bez toga funkcioniše", naglasio je Čubrilović.\n"Koalicija je stabilna, postoji komotna skupštinska većina. Što se tiče rada parlamenta odražava se možda u nekom segmentu rada ovo što nije kompletirana vlast na nivou BiH", rekao je Čubrilović.


Ovo su reči ministra privrede i preduzetništva RS Vjekoslava Petričevića, čime je nagovestio da dolaze teži dani, jer Vlada RS ne može subvencionisati radnike iz privrede zauvek, piše Srpskainfo.\nOn je najavio set ekonomskih mera koje Vlada priprema za privrednike, a jedna od njih su kreditne linije Garantnog fonda RS, koje će biti plasirane posredstvom banaka i mikrokreditnih organizacija. Suština je u tome da će privrednicima i zanatlijama biti ponuđene niže kamatne stope.\nMeđutim, Borko Đurić, predsednik Privredne komore RS, za Srpskainfo ocenjuje da i povoljne kreditne linije gotovo ništa ne znače ako privrednici ne budu u poziciji da imaju obezbeđene poslove dok ne dobiju naplatu i povrat uloženog novca.\nRadovan Višković i Borko Đurić\n– Koliko će mere Vlade da doprinesu saniranju negativnih posledica, to ćemo videti. Čisto sumnjam da će se značajniji broj poslodavaca odlučiti da uzima kredite i isplaćuje plate za ljude koji eventualno neće imati posla. Trenutno stanje je u podnošljivim okvirima – ističe Đurić.\nKako kaže, i pre eskalacije virusa korona u poslednje vreme u RS, privrednici su ukazivali da za privredu dolaze problematični dani, jer se puno ugovora koji su bili zaključeni sa ino-partnerima realizovalo u prvoj polovini godine i nema nagoveštaja da će biti produženi. Neki ugovori su otkazani, i to sa partnerima s kojima privrednici iz Srpske imaju najbolju ekonomsku saradnju.\n– Nije za očekivati da dobijemo prioritetno nove ugovore dok se oni ne konsoliduju, a vidimo da tamo beleže značajan pad poslovne aktivnosti. Pre svega mislim na Italiju, Nemačku, Austriju, pa i Srbiju i Hrvatsku, sa kojima imamo drugačiji oblik ekonomske saradnje – objašnjava Đurić.\nNajveći stepen izvoza privrednici Srpske ostvaruju sa zemljama iz Zapadne Evrope.\n– Ovo što se događa sobom nosi i nove probleme; s jedne strane se smanjuje mogućnosti podrške privredi u saniranju posledica koje su već evidentne, a s druge strane neizvesnost oko konsolidovanja stanja koje treba da bude osnov za dalje funkcionisanje – zaključuje Đurić.\nMinistar Petričević izjavio je da Vlada Republike Srpske sa socijalnim partnerima radi na donošenju seta ekonomskih mera za period koji dolazi, a jedna od njih su i kreditne linije Garantnog fonda, koje će biti plasirane posredstvom banaka i mikrokreditnih organizacija.\nPetričević je rekao da će Garantni fond propisati uslove za dobijanje kredita, ali da je evidentno da će svi moći da ostvare pravo na plasman. Ukupan iznos kreditnih sredstava za ovaj program je 238 miliona konvertibilnih maraka.\nPrivreda Republike Srpske beleži velike gubitke u maju uprkos ublaženim epidemiološkim merama. Tako je u maju industrijska proizvodnja u padu od čak 14,4 odsto u odnosu na isti period prošle godine, a i gotovo sve druge oblasti su u debelom minusu.\nPoslovanje privrede se odrazilo i na stanje u budžetu, pa su tako prihodi od indirektnih poreza doznačeni za Republiku Srpsku u maju manji za gotovo trećinu u odnosu na peti mesec prošle godine. Najveći pad u industrijskoj proizvodnji u maju je u oblasti prerađivačke industrije – 20,4 odsto.\nDodik: Morali bi iz ove krize da izvučemo neke pouke i promenimo neke navike


BDP Federacije BiH lani porastao 2,8%, RS-a 1,9% – Magazin Plus\nHome/BDP Federacije BiH lani porastao 2,8%, RS-a 1,9%\nBruto domaći proizvod Federacije BiH ostvario je u 2013. godine realni rast od 2,8 odsto, a Republike Srpske od 1,9 odsto, podaci su entitetskih zavoda za statistiku, izvještava Indikator.ba.\nBruto domaći proizvod Federacije lani je iznosio 16.928.932 hiljada KM, odnosno 5.908 KM po stanovniku.\nDoprinos rastu BDP-a dali su poljoprivreda, šumarstvo i ribolov sa rastom od 20,4 odsto u odnosu na prethodnu godinu, prerađivačka industrija sa rastom od 4,6 odsto, proizvodnja i snabdijevanje elektrčnom energijom, plinom, parom i klimatizacija 18,8 odsto, kao i trgovina na veliko i malo, popravak motorih vozla i motockala sa 1,5 odsto.\nPad je zabilježen u građevarstvu od -2,1 odsto.\nBruto domaći prozvod RS-a je, prema prvim rezultatima, iznosio 8.760 800 hiljada KM ili 6.146 KM po stanovniku.\nNa rast BDP-a najviše su uticali prerađivačka industrija sa rastom od 6,5 odsto, poljoprivreda, šumarstvo i ribolov sa 10,8 oodsto, dok je u trgovini na veliko i malo, popravci motornih vozila i motockala zablježen minimalan rast od 0,1 odsto.\nZa razliku od Federacije BiH, u RS je rast zablježilo građevinarstvo od 0,7 odsto, ali je kod proizvodnje i snabdijevanja elektrčnom energijom, plinom, parom i klimatizacija zablježen tek blag rast od 1,1 odsto.\nRast je registrovan i u djelatnosti informacija i komunikacija 3,9 odsto, a pad u poslovanju nekretninama -2,2 odsto\nRealni rast BDP-a Bosne i Hercegovine u 2013. godini je do sada procjenjivan na 1,6 odsto (podaci sa sajta CBBiH), a zvanične rezultate uskoro bi trebalo da saopšti Agencija za statistiku BiH.


Britanska krojačka kompanija Piercy & Company kreirala je veliki atrijum u svojoj trospratnoj londonskoj poslovnoj zgradi Mayfair, obezbedivši nastalu prazninu čeličnim stepeništem…\nOva građevina renovirana je kako bi postala komforniji dom svetski priznatog šnajderskog studija, koji u njoj poseduje svoje kancelarije već gotovo dve decenije. Poslovnu zgradu redizajnirao je londonski arhitektonski studio Piercy & Company, koji je dobio zadatak da potpuno izmeni centralu kompanije smeštenu u zgradi art deko stila iz tridesetih godina prošlog veka.\nKako bi izbegli vizuelnu razdvojenost novonastalog atrijumskog prostora, stepenište je projektovano od delikatnih komada belo ofarbanog čelika. Zakrivljeno hrastovo drvo postavljeno je u horizontalnim pločama duž čela stepeništa, ali su gazišta ta koja ih čine dovoljno širokim i nastavljaju lagan prelaz između dveju površina.\n"25 Savile Row projekat zasniva se na pronalaženju elegancije u jednostavnim formama i prirodnim materijalima", izjavio je direktor firme Piercy & Company, Stjuart Piersi. "Japanci poseduju predivnu reč za ovo "shibui", a ona se odnosi na praktičnu estetiku jednostavne, suptilne i neometane lepote."\nIzbor materijala poseduje ograničenu paletu boja, metalni segmenti ovog poslovnog prostora finiširani su belom bojim, zidovi su akcentovani hrastovim panelima, a nameštaj je kreiran od braon kože i tan kamena. Površine besprekornih bronzanih i staklenih vrata i prozora dizajnirane su od strane Piercy & Company i poseduju originalne proporcije prozorskih otvaranja art deko stila.\nSvaki sprat poseduje neformalne prostore za neometan rad, ali i druženje, uključujući sale za sastanke, upravne kancelarije i prostorije za odmor i relaksaciju. Zastakljena ekstenzija na prvom spratu smestila je zimsku baštu, sa stolom i stolicama, namenjenim informativnim kolegijalnim sastancima.


Najznačajnije aktivnosti projekta predviđaju:\n1. formiranje međuopštinske radne grupe koja će biti zadužena da kreira sistem mera podrške lokalnih samouprava zadrugarstvu,\n2. seminare za proizvođače voća i povrća,\n3. osnivanje dve poljoprivredne voćarsko povrtarske zadruge u Baču i Bačkom Petrovcu,\n4. učešće na poljoprivrednim sajmovima u Srbiji i Italiji i organizovanja studijskih poseta,\n5. nabavka i opremanje skladišta za voće i povrće.\nTakođe u okviru projekta "Ekonomska konkurentnost kroz udruživanje u poljoprivredne zadruge", koji se finansira kroz Exchange 4 program iz sredstava Evropske unije, u opštinama Bač i Bački Petrovac, kao što je i predviđeno, započeli su sa radom poljoprivredni savetodavci.\nPo dva poljoprivredna savetodavca angažovano je u cilju svakodnevnog pružanja pomoći i saveta iz poljoprivredne struke zadrugarima i ostalim zainteresovanim licima na teritoriji opština, učesnika projekta.\nOno što je bitno istaći je da su ova lica na raspolaganju poljoprivrednim proizvodjačima za edukaciju, primenu naučne prakse u proizvodnji, povezivanje sa savetodavnim službama i poljoprivrednim stanicama, savetovanja o primarnoj proizvodnji i sl.\nSvi zainteresovani mogu savetodavce u Baču mogu kontaktirati na:\n1. Branislav Kevenski, 064/8712567\na u Bačkom Petrovcu na:


Rad javne uprave u uslovima vanredne situacije | UGS Nezavisnost\nNaglo povećanje broja inficiranih virusom COVID 19 i uvođenje vanredne situacije u nekim lokalnim samoupravama dovelo je i do povećanja rizika oboljevanja kod zaposlenih u organima Javne uprave, policiji, vojsci, carini, sudovima, zatvorima itd. U uslovima kada se donose mere ograničavanja i zaštite stanovništva državni organi ne donose i posebne instrukcije o radu organa kao i merama zaštite službenika. Iskustvo iz perioda u kome je bilo uvedeno vanredno stanje zahteva da se za svaki organ definišu procedure, obezbeda sredstva zaštite, kao i preventivno zaštite svi zaposleni koji spadaju u rizične grupe.\nSindikat „Nezavisnost“ se zalaže za uvođenje rada od kuće u svim slučajevima gde je to moguće i gde broj zaraženih na dnevnom nivou to zahteva. U prvom naletu virusa u gradovima gde je broj obolelih bio daleko manji, skoro svi zaposleni u javnoj upravi su bili upućeni na rad od kuće. Sada kada je u nekim sredinama broj pozitivnih na virus daleko veći, te mere su izostale. Imajući uvidu da se u ovoj situaciji virus prenosi među mlađom populacijom kao i da je nemoguće utvrditi sve moguće kontakte, smatramo da je odlazak u samoizolaciju i kada ne postoje simptomi virusa prilika za rad od kuće. Time bi se izbegle sve nedoumice oko naknada i obračuna zarada za vreme trajanje venredne situacije. Smanjio bi se i broj lica u radnom prostoru a time i mogućnost prenosa zaraze.\nPored ovoga neophodno je da se za sve institucije i organe obezbede optimalna zaštitna sredstva za sve zaposlene koji dolaze na posao i posebno za one koji su izloženi radu sa strankama. Takođe je neophodno obezbediti i proceduru merenja telesne temperature u svim organima i javnim institucijama.\nSindikat „Nezavisnost“ se zalaže za striktno sprovođenje svih preporuka koje donosi Krizni štab kao i za doslednu primenu Zakona o bezbednosti i zdravlju na radu u uslovima pandemije. Sindikat smatra da je neophodno da svi državni organi sačine posebne planove zaštite svojih zaposlenih usklađene sa unutrašnjom organizacijom, prirodom poslova i tehničkim mogućnostima. Čini se da u ovom trenutku to nije slučaj i da su mnogi organi i institucije na lokalnom nivou ostavljeni da se snalaze i ova pitanja uređuju samostalno. To je posebno nepovoljno jer mnogi nemaju ni sredstva ni druge resurse za sprovođenje mera zaštite.\nPo svemu sudeći virus i epidemija je svuda oko nas i neophodno je izgraditi planove funkcionisanja javne uprave kao i zaštite zaposlenih za duži vremenski period. O tome govore i iskustva iz drugih zemalja koje su pogođene pandemijom. Broj zaraženih službenika koji su bili na prvoj liniji u vreme izbjanja epidemije ukazuje da je neophodno pojačati mere zaštite svih koji su direktno uključeni u borbu sa virusom i suzbijanjem epidemije.


Brnabić razgovarala sa direktorom nemečkog Brosea | Novine Toronto\nBrnabić razgovarala sa direktorom nemečkog Brosea\nPredsednica Vlade Srbije Ana Brnabić razgovarala je sa izvršnim direktorom nemačke kompanije "Brose" Urlihom Šrikelom, koja je započela izgradnju fabrike za proizvodnju auto-moto delova u Pančevu, a planira zapošljavanje 1.100 radnika i ulaganja u Srbiji od najmanje 180 miliona evra do kraja 2026. godine.\nBrnabić je zahvalila predstavniku "Brosea" na poverenju da investira u Srbiju i istakla da je njen cilj i vizija podsticanje ovakvih ulaganja i dolazak kompanija koje u Srbiji prepoznaju ne samo dobro tržište, već i kapacitet i kvalitet stručnog kadra, objavila je Vlada Srbije.\nTo se u isto vrema, kako je dodala, istovremeno podudara sa ekonomsko-strateškim prioritetima Vlade Srbije, a to je ekonomija zasnovana na znanju i inovacijama.\nPredsednica Vlade Srbije je istakla da izuzetno ceni viziju menadžmenta nemečke kompanije da osim proizvodnje u Srbiji osnuje i centar za istraživanje i razvoj.\nOna je naglasila da je uspostavljanje saradnje sa univerzitetima u Srbiji, pre svega sa Elektrotehničkim i Mašinskim fakultetom, koji kompanija "Brose" ima, od suštinske važnosti, jer je jedan od ciljeva Vlade i efikasnije povezivanje kompanija sa obrazovnim sistemom i studentima.\nIzvršni direktor kompanije "Brose" Urlih Šrikel rekao je da će prva faza gradnje fabrike biti završena na proleće 2021. godine, a da će proizvodnja otpočeti krajem iste godine.\nObjasnio je da je od 1.100 radnika, planirano da 460 zaposlenih bude sa visokom stručnom spremom, što bi iznosilo više od 40 odsto ukupnog broja radnika.


U Srbiji trenutno više od 5.500 migranata u prihvatnim centrima - JUGPRESS\nU Srbiji trenutno više od 5.500 migranata u prihvatnim centrima\nKomesarijat za izbeglice i migracije Republike Srbije saopštio je,\npovodom Međunarodnog dana\nmigranata 18. decembra, da ga dočekuje sa više od 5.500 smeštenih\nmigranata u stalnim i prihvatno-tranzitnim centrima.\nKomesarijat za izbeglice i migracije podseća da je od početka\nmigrantske krize, sredinom prošle godine, preko teritorije Srbije\nprošlo više od 900.000 migranata.\nOvaj Komesarijat “i danas, kao mnogo puta do sada”, izražava zabrinutost,\njer se , navode “migrantskoj krizi ne nazire kraj”.\n“Migrantska ruta je samo uslovno zatvorena, a čini se da je Evropa\ndalje od jedinstvenog odgovora nego na početku krize”, upozorava Komesarijat.\nSrbija ulaže maksimalne napore da zbrine migrante dok borave na njenoj teritoriji\n580 dana od početka migrantske krize, istovremeno\nvodeći računa o bezbednosti i interesima svojih građana, navodi se u saopštenju.\nKomesarijat za izbeglice i migracije navodi i da ” sa velikom zabrinutošću čeka\nnarednu godinu, jer su obezbeđena sredstva nedovoljna za pokrivanje\nnajelementarnijih potreba migranata” , ali se i nada da će “međunarodna\nzajednica razumeti i podržati Srbiju u naporima da migrantima pruži\nsve što im pripada u skladu sa međunarodnim standardima”.\nKomesarijat za izbeglice i migracije podseća\n“da migranti , koji borave na teritoriji Srbije, ne žele ovde i da\nostanu2, što “situaciju dodatno otežava, posebno imajući u vidu da su\ngranice zemalja Evropske unije za njih zatvorene”.\nSrbija je pokazala visok stepen odgovornosti i humanosti i svoj\nzadatak ispunila, a tako će postupati i dalje, navodi se u saopštenju\n“Svi migranti, koji su prošli preko naše teritorije, urgentno su\nzbrinuti, oni koji trenutno borave, ukoliko žele, imaju smeštaj i sve\nšto im po standardima pripada, sprečen je veliki broj ilegalnih\nulazaka, a uspešno se suzbija i krijumčarenje ljudima.\nRepublika Srbija ima jasno definisanu politiku i ne može da dozvoli da\nbude pasivni posmatrač porasta broja migranata zbog nemogućnosti da\nnastave put ka zemljama Evropske unije.\nSrbija će imati aktivnu ulogu u rešavanju ovog pitanja, uz\ninsistiranje da budemo deo jedinstvenog evropskog rešenja, posebno kad\nje reč o readmisiji migranata u zemlje porekla”.\nKomesarijat za izbeglice i migracije se zahvaljuje se na podršci, pre\nsvih Evropskoj uniji i bilateralnim donatorima, implement partnerima,\nnevladinom sektoru, kao i onima koji su prepoznali potrebe i pomogli\nlokalnim zajednicama najviše pogođenim migrantskom krizom.\nNa Međunarodni dan migranata, Komesarijat za izbeglice i migracije\npodseća i da Republika Srbije i dalje zbrinjava veliki broj izbeglica\niz bivših SFRJ republika, interno raseljena lica, povratnike po\nsporazumu o readmisiji i druge ranjive kategorije migranata.\nUsled raspada bivše SFRJ i konflikata koji su usledili devedesetih\ngodina prošlog veka, došlo je do toga da u Srbiji potraži utočište\nviše od 800.000 izbeglica iz bivših republika i interno raseljenih\nlica sa Kosova i Metohije.\nDanas u Republici Srbiji evidentirano je 203.140 interno raseljenih\nlica, a ukupan broj lica sa izbegličkim statusom je 29.457 (20.334 iz\nHrvatske i 9.080 iz Bosne i Hercegovine), navodi se u saopštenju.


Zaštitnik građana: Novinari rade pod pritiscima, spremamo sistemsku podršku za njihovu zaštitu\nIzvor: RTS, 02.Nov.2020, 13:59\nZaštitnik građana Zoran Pašalić izjavio je da novinari u Srbiji već više godina rade u teškim uslovima, neretko izloženi fizičkim i verbalnim napadima i najavio da će jedinstvena baza podataka o napadima na novinare, koju ta institucija pravi sa strukovnim udruženjima i sindikatima, predstavljati jednu vrstu sistemske podrške, navodi se u saopštenju ombudsmana povodom Međunarodnog dana borbe protiv nekažnjivosti zločina nad novinarima.\nZoran >> Pročitaj celu vest na sajtu RTS << Pašalić je, kako se navodi, izjavio da je više puta upozoravao na loše stanje u medijima i tražio da se kazne odgovorni za pretnje i napade na novinare, čiji položaj i rad su posebno otežani u uslovima aktuelne pandemije.\nNadležne institucije su, ističe, dužne da stvore bezbedno okruženje za njihov rad, a baza podataka koju pravimo predstavlja samo jedan od koraka u tom pravcu.\n"Jedinstvena baza podataka o napadima i pritiscima na novinare biće neka vrsta sistemske podrške radu i nezavisnosti novinara s obzirom na to da iza nje stoji institucija zaštitnika građana kao nezavisna državna institucija visokog ranga, koja se bavi zaštitom ljudskih prava", naveo je Pašalić.\nZaštitnik građana je naveo da bi ta baza podataka trebalo da bude involvirana u Akcioni plan za primenu Medijske strategije, kao i da će u njoj poseban akcenat biti stavljen na ekonomske pritiske jer su novinari najviše izloženi takvim pritiscima i zbog toga što oni najviše utiču na njihov život i profesionalni rad.\nMeđunarodni dan borbe protiv nekažnjivosti zločina nad novinarima ustanovljen je odlukom Ujedinjenih nacija 2013. godine, posle ubistva francuskih novinara Žislena Dipona i Kloda Verlona tokom izveštavanja iz afričke države Mali.\nZaštitnik gradjana Zoran Pašalić izjavio je danas da novinari u Srbiji već više godina rade u teškim uslovima, neretko izloženi fizičkim i verbalnim napadima, i najavio da će jedinstvena baza podataka o napadima na novinare, koju ova institucija pravi sa strukovnim udruženjima i sindikatima,...


Tužba protiv Srbije zbog 498 dana nezakonitog pritvora i torture Bošnjaka u Sandžaku - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Reparacije/Materijalne reparacije/Tužba protiv Srbije zbog 498 dana nezakonitog pritvora i torture Bošnjaka u Sandžaku\nFond za humanitarno pravo (FHP) je 25. septembra 2006. godine, u ime Alije Halilovića podneo tužbu za naknadu štete protiv Republike Srbije zbog njene odgovornosti za torturu i 498 dana nezakonitog pritvora.\nAlija Halilović je proveo u pritvoru 1 godinu, 4 meseca i 11 dana nakon što je uhapšen u akciji otkrivanja nelegalnog oružja koju je sprovela Služba Državne bezbednosti na teritoriji Sandžaka u junu 1993. godine. Bez ikakvog obrazloženja i rešenja o lišavanju slobode pripadnici Državne bezbednosti uhapsili su ga na njegovom radnom mestu u Novom Pazaru 1. juna 1993. godine. Prilikom sprovođenja, jedan od policajaca ga je udario nogom od čega je zadobio trajno oštećenje kičme a drugi mu je uvrnuo ruku da bi mu od toga popucali mišići duž tetive desne ruke.\nProtiv njega i još 23 lica muslimanske nacionalnosti pokrenut je krivični postupak za pripremanje krivičnog dela ugrožavanje teritorijalne celine SRJ. Okružni sud u Novom Pazaru je u oktobru 1994. godine doneo osuđujuću presudu za Aliju Halilovića i ostale optužene da bi Vrhovni sud , u martu 1996. godine ukinuo tu presudu i vratio na ponovno suđenje. Međutim, Okružni sud u Novom Pazaru novo suđenje zakazuje tek u novembru 1999. godine, dakle nakon puna 44 meseca. Ponovljeni postupak je trajao sve do 1. januara 2006. godine kada je zbog stupanja na snagu novog Krivičnog zakona Srbije delo koje se stavlja na teret Aliji Haliloviću zastarelo.\nFond za humanitarno pravo podseća da je srpska policija u periodu 1992-95. godine, u akcijama pronalaženja nelegalnog naoružanja u Sandžaku neosnovano privela nekoliko stotina Muslimana iako je samo kod nekolicine pronađeno oružje bez dozvole. Većina privedenih lica svedočila su o brutalnoj torturi koju su prema njima primenjivali radnici DB-a i lokalne policije u cilju iznuđivanja priznanja o posedovanju nelegalnog oružja. Protiv nekih privedenih, među kojima je i Alija Halilović, pokrenuti su krivični postupci iako tužilaštvo nije raspolagalo ni jednim čvrstim dokazom. Iako su optuženi jedan dugi period bili pritvoreni i ta činjenica je obavezivala sud i tužilaštvo da hitno postupaju, ovi državni organi pokazali su nedopustivu nezainteresovanost da se ti postupci okončaju u najkraćem roku.\nPosted On 25th June 2006 ~ 1 Comment\nVrhovni sud Srbije (VSS) je 19. jula 2006. godine, odbio zahtev države da I Opštinski sud u Beogradu ponovo sprovede postupak povodom tužbe koju je


''TEK-TOK'', tvoj lični asistent u vodi - SwimOn\n“TEK-TOK“, tvoj lični asistent u vodi\n16.01.2017. Oprema, Trening u vodi Radovan Siljevski\nČesto čujete da treneri kažu neke od sledećih stvari…\n“nemoj da plivaš na stomaku, koristi kukove“, ili “produži zaveslaj“.\nJedna od ključnih stvari koja je vezana za ove probleme je rotacija. Rotiranje pri plivanju slobodnim i leđnim stilom smanjuje čeoni otpor i pruža bolji oslonac pri izvođenju zaveslaja. Što duža disciplina, može se primetit da je rotacija u kukovima veća. Neki plivači mogu se osloniti na sopstveni osećaj da bi izveli pravovremenu rotaciju, ali šta je sa ostalim “smrtnicima“…\nJedno odlično rešenje može biti “TEK-TOK’‘, naprava koja je izum plivačkom brenda FINIS.\n“TEK-TOK“ se nosi oko struka i plivačima daje momentalnu povratnu reakciju, čime se osigurava pravilna rotacija kukova kod svih plivačkih stilova. Napravljen od plastične kapsule, “TEK-TOK“ koristi ležište kuglice i akustično pojačalo kako bi proizveo zvuk kada se naginje sa jedne strane na drugu. Ovu zvučnu povratnu informaciju plivači čuju i osećaju pokretanje kukova, obaveštavajući ih o pravilnoj rotaciji i ondulaciji kukova. “TEK-TOK“takođe ima poziciju odlaganja koji odlaže udaranje kuglice, da ne bi došlo do preforsiranja kukova.\nRotacija je jedan od najčešće korišćenih opisa prilikom učenja slobodnog i leđnog stila plivanja. Kada osoba pliva celom svojom dužinom/ visinom u vodi, ona se maksimalno rotira i čini da se u potpunosti izduži, od vrha srednjeg prsta, do palca na stopalu. Vreme rotacije je kritična tačka u postizanju maksimalnog korišćenja mišića, koji dovodi do veće snage i dužine po zaveslaju.\nU ovom videu možete pročitati kako se koristi “TEK-TOK“\nOvaj proizvod, kao i sve ostale FINIS proizvode možete pronaći na H2O on-line shop-u.\nPročitajte zašto je još bitna rotacija u plivanju.\n<< Disanje napred VS disanje sa strane >> Bolji položaj glave u vodi sa trenerom posture iz FINIS-a\n5 saveta za efikasnije izvođenje plivačkih vežbi\nSwimOn trening meseca: Praznik za dugoprugaše\nVELIKA LETNJA RASPRODAJA U CENTAR SPORTU – POPUSTI DO 70%\nSplit smart mobilna aplikacija – plivaj pametno\nDobar okret – krupan korak ka ličnom rekordu


Distribucija usko grlo onlajn prodaje - 381 vesti\nBy RedakcijaPosted on December 11, 2020 December 11, 2020\n„Usko grlo“ u onlajn prodaji poslednjih meseci je, iznenada, postala distribucija. Manje kompanije, uzmimo za primer jednu domaću, Lider shop, isporučuju naručene artikle kurirskom dostavom, što je uobičajena praksa. Velikim e-trgovinama se isplati da organizuju sopstvenu distribuciju, ali tekuća godina jasno pokazuje da ni najpoznatijim brendovima to nije lako.\nŠirom sveta vodi se prava bitka da se poručeni, i neretko unapred plaćeni proizvodi, isporuče na vreme. Zabrana kretanja, zatvaranje granica, radnici koji odsustvuju sa posla… samo su neki od faktora koji su uticali da novogodišnji i božićni praznici, „Crni petak“ i drugi datumi sa pogodnostima za kupce, postave ogroman pritisak pred onlajn prodavce.\nU svetu se zakupljuju skladišta, vanredni avionski kargo letovi… Kompanije koje se bave dostavom zapošljavaju na hiljade radnika kao privremenu ispomoć, ograničavaju broj pošiljki koje mogu da preuzmu od pojedinih prodavaca dnevno…\nZaključak do koga prodavci sa sopstvenom distribuciijom i kurirske službe dolaze je jedinstven – sektoru je potrebna veća fleksibilnost. Skladištenje i distribucija su se, u prošlosti, smatrali prilično jednostavno organizovanom delatnošću, sa jasnim pravilima. Danas se to menja, i to mnogo brže od očekivanog.\nU isporuci se najavljuje uporeba dronova i robota. Automatizovana i visoko sofisticirana skladišta postaju sve zastupljenija. Vreme od porudžbine do isporuke proračunavaju i prate čitavi timovi inženjera, koji razvijaju prikladne softvere. Cilj je da se zastoj predvidi i spreči, uz što manje troškova za vlasnika i što više zadovoljstva za krajnjeg kupca. Logistika postaje grana sa ogromnom potražnjom za stručnom i odgovornom radnom snagom, svuda u svetu.\nIako izvan najsavremenijih tokova, kupac i prodavac u Srbiji može i treba da prati globalna kretanja. Dok čekamo rešenja od kojih smo još uvek daleko, dobro je kupovati na vreme, razumeti situaciju, i imati više strpljenja za probleme sa kojima se suočavaju lokalne e-prodavnice.\nVaša porudžbina možda stiže sa zakašnjenjem, ali postoje objektivni faktori za to, na koje je danas teško uticati.\nTag: distribucija e-prodavnica e-shop onlajn prodaja\nPrevious post: Dovođenje struje na polja\nNext post: Počela isplata minimalaca


Home»Saopštenja»Asocijacija medija traži da medijski radnici budu u prioritetnoj grupi za vakcinaciju protiv korone\nBy Media & Reform centar 23/12/2020 Updated: 29/12/2020 Nema komentara2 Mins Read\nFoto: Image by Angelo Esslinger from Pixabay\nDa su medijski radnici, zbog posla koji obavljaju, izloženi virusu COVID 19 i da zbog toga treba da budu u prioritetnoj grupi za vakcinaciju, smatra Asocijacija medija. Kako bi se obezbedila vakcina i za medijske radnike, pokrenuli su inicijativu i pozivaju ostala udruženja i novinare da im se pridruže.\nVeliki broj obolelih od COVIDA 19 među novinarima i snimateljima, dokaz je da su medijski radnici visoko rizična grupa, kada je u pitanju ovaj virus. Zato je Asocijacija medija uputila zahtev premijerki Ani Brnabić za prioritetnu vakcinaciju medijskih radnika.\n“Uvažavajući ustanovljeni redosled prioriteta, Asocijacija medija smatra da bi i poslanike medijske profesije trebalo vakcinisati dinamikom u skladu sa velikim opasnostima i rizicima, kojima su, od početka pandemije, svakodnevno izloženi, radeći posao u javnom interesu”, navode u saopštenju.\nOni podsećaju i na važnost brzog, tačnog i sveobuhvatnog informisanja javnosti, pogotovo u vanrednim i kriznim situacijama za čitavo društvo. Zato pozivaju i ostala partnerska novinarska i medijska udruženja, sve medije i novinare širom Srbije da se pridruže ovoj inicijativi.\nInače, prve doze Fajzerove vakcine juče su stigle u Srbiju, a od četvrtka počinje vakcinacija. Vakcinu će sutra prvi primiti korisnici domova za stare u Beogradu i Novom Sadu, kao i premijerka Ana Brnabić i ministarka dr Darija Kisić Tepavčević, potvrđeno je Tanjugu. Prioritet za vakcinu protiv korona virusa su zdravstveni radnici, policija, vojska, zaposleni u prosveti, stariji građani izjavio je epidemiolog Branislav Tiodorović.\nUNS: Novinari i medijski radnici treba da budu među prioritetnim grupama za vakcinaciju Napadi na novinare posledica njihovog višegodišnjeg etiketiranja od strane vlasti Od čipova do spašavanja života – istine i zablude o vakcinama Pojedina deca sa poteškoćama u učenju ostala bez nastave tokom korone\nAsocijacija medija koronavirus saopštenje